Heuliañ an darempredoù zo un hentenn a-bouez evit talañ ouzh ar viruz. Klask a reer gouzout gant piv eo bet unan iñfektet e darempred evit kelaouiñ, gwareziñ ha dispellañ ha neuze kavet mammenn ur skoulmad-infektiñ ha miret ouzh ar viruz strewiñ muioc'h E fin miz Meurzh 2020 ne oa ket c'hoazh eus brec'hiadoù evit ar viruz-se, daoust ma'z eus leizh ha labourvaioù oc'h ober war-dro..\nErbeded eo gant aozadurioù ar yec'hed da c'holoiñ e c'henoù hag e fri pa vezer o pasaat pe o streviañ, gant pleg e vrec'h pe ur mouchouer d'en em zizober diouzhtu en un doare sur. An dud iñfektet a rankfe dougen ur meskl surjian, abalamour ma c'hell ar meskl herzel d'an takennoù analiñ mont re bell ha re niverus pa vezer o pasaat, o streviañ pe o kaozeal c'hoazh, met dreist-holl hervez Stephen Griffin, ur virologour eus Skol-Veur Leeds, e c'hell miret ouzh an dud da douchal o bizaj Alioù zo bet roet gant Aozadur Bedel ar Yec'hed evit penaos dougen ar meskl.\nAliet eo groñs dougen ur meskl evit an dud a labour e bed ar yec'hed, dreist-holl ar re a labour gant tud klañv gant ar viruz met an dud n'int ket klañv ne rankfent dougen ur meskl nemet ma vez riskloù (abalamour ma reont war-dro unan bennak klañv da skouer). Burutellaet eo bet gouarnamant Frañs avat abalamour d'an alioù disheñvel roet diwar-benn talvoudegezh ar meskl, ar pezh zo bet liammet ouzh an diouer a veskloù miret gant ar Stad,.\nGoullo estajerennoù e Bangor, Kembre\nMeur a vartezeadenn a zo diwar-benn ar c'hlañvour kentañ ha eus a belec'h e teu. An hini kentañ zo bet kavet e oa bet paket klañv gant ar viruz nevez a oa bet kavet roudoù anezhañ d'ar 1añ a viz Kerzu 2019 e Wuhan e Sina Hervez lod avat e oa bet marvet ar c'hlañvour kentañ, un den 55 vloaz anezhañ, d'ar 17a viz Du 2020.. D'an 30 a viz Kerzu 2019 e voe sachet evezh gouarnamant Sina gant ur strollad medisined eus Ospital Kreiz Wuhan, renet gant Dr. Ai Fen ha Li Wenliang, diwar-benn ur c'hurunviruz nevez heñvel ouzh ar SARS-CoV.\nD'an 31 a viz Kerzu e voe a-walc'h a glañvourien evit ma voe savet un enklask e Wuhan gant an aozadurioù yec'hed, ha liammet e voe ar bneumoniezh nevez ouzh Marc'had Boued Mor Huanan,. Soñjet e voe neuze e oa ar c'hleñved a-orin an anevaled gouez gwerzhet er marc'had ha ne dremene ket a dud da dud.\nD'an 13 a viz Genver e voe diskuliet ar c'hlañvour kentañ er-maez eus Sina, ur beajour sinat D'an 20 a viz Genver e voe disklêriet gant Bodad Yec'hed Broadel Sina e oa eus treuzkazoù den da zen gant ar c'hCOVID-19. D'ar 24 a viz Genver e voe nevesaet alioù an ABY diwar-benn ar beajoù o c'houlenn ma vije arsellet ar veajourien, hep berziñ ar beajoù avat. D'an 27 a viz Genver e voe lakaet gourdrouz ar c'hCOVID-19 da "uhel dre vras" gant an ABY..\nDaou zevezh war-lerc'h e voe disklêriet gant an ABY e oa ar c'hleñved ur gKudenn Etrevroadel a Yec'hed Publik Mallus, o kelaouiñ an holl vroioù o doa da brientiñ doareoù da dalañ ouzh ar c'hleñved, da lavaret eo eveshaat, anavezet abred piv zo klañv, emglozañ, ober war-dro an dud klañv ha dont war-lerc'h roudoù o darempredoù O welet an niver a dud klañv o kreskiñ er-maez eus Sina e voe disklêriet gant rener ABY Tedros Adhanom e oa dañjer d'ar viruz dont da vedreuziad..\nEz ofisiel e voe disklêriet ar stad a vedreuziad evit ar c'hCOVID-19 d'an 11 a viz Meurzh gant Aozadur Bedel ar Yec'hed, goude ur prantad ma chome ar c'hleñved-red kontrollet tamm pe tamm e meur a lec'h er bed gant Europa o tont tamm ha tamm da vezañ kreiz ar c'hleñved-red Muioc'h a dud klañv anavezet a oa bet kavet er-maez eus Sina eget e-barzh ar vro adalek ar 16 a viz Meurzh. D'an 19 a viz Meurzh ne voe disklêriet tamm den klañv nevez ebet e Sina (war-bouez tud deuet eus an estrenvro) tra ma voe muioc'h a dud marvet gant ar c'hleñved en Italia eget e Sina d'an deiz-se..\nD'ar 1añ a viz C'hwevrer 2020 e voe embannet gant Sina e vefe bet 361 den marvet nemetken ha 17 300 den klañv D'ar 6 a viz C'hwevrer 2020 e vez embannet e oa bet 564 den marvet ha 28 359 den klañv. D'an 10 a viz C'hwevrer e vez embannet gant Sina e vefe 908 den marvet ha 40 000 den klañv. D'an 2 a viz Meurzh 2020 e oa 3058 den marvet ha 89252 klañv gant 45216 den pareet..\nKavet e oa bet an den klañv kentañ gant ar viruz d'ar 24 a viz Genver, e Bourdel. Un den 48 vloaz, eus Frañs ha Sina a oa erruet e Frañs daou zervezh a-raok Da c'houde e oa bet detektet un nebeud tud c'hoazh, en o zouez 6 den eus ar Rouantelezh-Unanet e Savoia, betek lakaat an niver-se da 12. En o zouez e oa pareet 11 hag unan zo marvet, un tourist eus Sina, 80 vloaz anezhañ, a oa chomet da reanimañ e-pad pell.. Ar wezh kentañ e oa marvet unan bennak en Europa abalamour d'ar c'hleñved-se.\nAn hini kentañ a varvas e Breizh a voe un den 92 vloaz, ospitalizet e Gwened,.\nD'an 9 a viz Meurzh e voe lakaet war-wel 80 rannet evel-se : 11 en Il-ha-Gwilun, 9 e Liger-Atlantel, 5 e Penn ar Bed, 55 er Morbihan hag hini ebet en Aodoù an Arvor,.\nD'an 12 a viz Meurzh e voe disklêriet e oa marvet ur vaouez a 93 vloaz er Morbihan. Kemeret e oa bet ivez an diviz nullañ an Dro Breizh war velo evit e 54vet redadeg, raktreset e miz Ebrel 2020 D'an noz e oa bet kavet 135 den klañv e Breizh : 22 en Il-ha-Gwilun, 15 e Liger-Atlantel, 12 e Penn ar Bed, 85 e Morbihan hag unan en Aodoù an Arvor.\nEvel e Frañs a-bezh e oa bet serret ar skolioù e Breizh adalek ar 16 a viz Meurzh ha kenfinet an holl dud adalek ar 17 a viz Meurzh. Mouezhioù a savas kerkent pa voe gouezet e oa deuet ur bern tud eus Pariz d'en em genfinañ lec'h all, en o eil tiez, e Breizh ivez, ha dreist-holl war an aod pe en inizi Nec'het e oa an dud kar n'eo ket savet ospitalioù an inizi evit kement a dud, dreist-holl ma vez kudennoù ken don, ha dre vras e oa kavet ne oa ket sirius a-walc'h ar c'henfinañ gant darn eus an dud nevez-emgavet, dre ma oa brav an amzer. Evit kaout an tu da fiñval eo ret kaout un testenni dilec'hiañ hag a vez kavet e brezhoneg.\nD'ar 31añ a viz Meurzh e voe embannet e oa 106 gwele evit ar glañvourien, ha 40 gwele advevaat e Sant-Brieg ( Ospital Y. ar Foll) ha Plerin ( Ospital Prevez Aodoù an Arvor ) E skipailh ar mordreizher Celebrity Apex e Sant-Nazer, e-mesk 157 den corona-pozitivel, e oa 144 n'ho doa tamm azon ebet eus ar c'hleñved..\n16.03.2020 35 5 129 44 39 252\nNiver a dud en Ospital (Deuet, Adreiñ buhez (Réa.), Distro d'ar gêr, Marv ),\n15.03.2021 75 86 159 396 246 892 15 13 13 28 25 94 214 157 331 535 645 1882 +126\n01.04.2021 98 118 172 377 286 1200 22 12 25 51 39 149 222 179 349 577 704 2031 +149\n15.04.2021 104 119 219 362 297 1296 30 16 40 57 52 195 226 198 366 613 739 2142 +111\n01.05.2021 97 112 208 395 271 1241 26 13 25 39 55 158 234 225 393 655 788 2295 +153\n15.05.2021 88 85 175 335 181 987 15 7 17 42 42 123 251 238 408 685 814 2396 +101\n01.06.2021 72 36 132 240 127 692 12 3 14 26 30 85 259 246 430 705 836 2452 +56\n15.06.2021 64 29 102 194 92 536 6 5 8 19 17 55 2479 +27\n01.07.2021 57 21 86 156 48 400 6 3 6 9 8 32 2494 +15\n15.07.2021 47 20 76 136 37 338 6 1 5 5 5 22 2506 +12\nEvit ober war-dro ar skolidi e oa erbedet gant an UNESCO implijet hentennoù deskiñ a-bell ha arloadoù evit deskiñ dre an internet evit liammañ ar skolidi hag o c'helennerien hag eskemm dielloù, ober kentelioù video, a-seurt ma chomje un deskadurezh e-keit ma voe serret ar skolioù Klask a reas ar skolioù hag ar rouedadoù skolioù aozañ ur "c'hendalc'husted d'ar c'helenn" gant a-bep seurt mennozhioù ha doareoù..\nKudenn ar brezhoneg a oa bet lakaet war-wel evit ar skolidi en hentennoù divyezhek dre soubidigezh Diwan pe gant eurvezhioù par (Div Yezh ; Dihun) : aon a oa e kollje ar vugale o liamm gant ar brezhoneg, da nebeutañ evit ar re zo e familhoù gallek nemetken. Gant Diwan e oa bet renablet danvez evit delc'her gant ar brezhoneg, pa oa bet klasket gant ar stummadurioù hir doareoù nevez da gelenn.\nDre an divizoù bet kemeret evit talañ ouzh ar bedreuziad (berziñ ar bodadoù tud ouzhpenn 5000 den, da c'houde 500, 10... ; kenfinañ an dud hag all...) a oa bet ul levezon kreñv war bed ar sevenadur, evit ar publik kenkoulz hag evit an dud a labour er bed-se. Er broioù a oa bet tapet ar muiañ e oa bet nullet pe daleet ur bern abadennoù arz, diskouezadegoù ha serret an holl virdioù, levraouegoù, stalioù-levrioù e fin miz Meurzh, Diaezamantoù a oa bet savet ivez e greanterezh ar sinema abalamour ma oa bet ranket serriñ ar seveniñ evit meur a film, daleet embannadur filmoù zo a-raok ma oa bet serret ar sinemaoù el lec'hioù tapet gant ar viruz. Daleet e voe Gouel ar filmoù Canas d'un deiziad ne oa ket bet lavaret e penn-kentañ.\nE Breizh e oa bet divizet nullañ (pe daleañ en ur cheñch ar stumm) ar Redadeg 2020, a oa sañset bezañ redet e miz Mae, hag ivez Gouel Breizh. Serret e voe ar c'hentelioù-noz hag ar stummadurioù hir er vro a-bezh Evit talañ ouzh an diouer a vrezhoneg er mediaoù abalamour ma oa digresket plas an abadennoù vrezhonek, e oa bet kaset un nebeud raktresoù war-raok, evel ar podkast Klozet kinniget gant Metig Jakez-Vargas ha Tudi Crequer war Dispak..\nGant difenn ar bodadoù tud ouzhpenn 5000 (da c'houde 1000 ma ne oa ket aet betek 10) a dud e voe serret an ilizioù, ar sinagogennoù hag ar moskeennoù en ur bern broioù. Nullet e oa bet lidoù Sizhun Fask er Vatikan tra ma oa bet aozet oferennoù dre ar radio evit derc'hel an dud er gêr, Komañs ar reas ar pab Frañsez d'ober oferennoù e-unan war plasenn Sant-Pêr da bediñ evit ar bed. Nullet e voe ivez pirc'hinaj Mekka gant Arabia Saoudat..\nAbalamour d'ar muzulioù bet kemeret evit talañ ouzh ar c'hleñved, abalamour d'an digresk e-keñver implij an trañsportoù e oa bet kavet e oa nebeutoc'h a saotradur en aer en ur bern broioù ha rannvroioù er bed : da skouer e oa 25% nebeutoc'h a garbon en aer e Sina e-pad ar c'henfinañ Kavet e oa bet gant Ajañs European an Egor e oa bet digresket ar saotradur oksid nitrus produet gant an otoioù, ar greizennoù tredan hag an ijinadegoù e plaenenn ar Pô en Italia etre deroù miz Genver hag an 11 a viz Meurzh 2020. Koulskoude e oa bet kavet ne oa ket keloù mat dre ret abalamour d'ar c'hoant m'o dije ar broioù da adtapet o dale pe c'hoazh d'an diouer a arc'hant abalamour d'an enkadenn ekonomiezh gortozet evit arc'hantaouiñ e-barzh an energiezhioù padus. Sachet e oa bet evezh an dud ivez diwar-benn ar meskloù d'en em zizober anezho hag a veze skarzhet en natur. Un efed padus eus ar bedreuziad a vije war ar pell-labour, ar pezh en deus ul levezon mat war ar saotradur abalamour d'an trañsportoù met ul levezon fall war ar saotradur abalamour d'ar rouedad internet..\nTremenet e oa bet kalzig a skeudennoù eus anevaled o pourmen e kêrioù dilezet gant an dud (marmouzed e Thailand, moc'h gouez e Barcelona, Katalonia,, youc'hed en Aovergn...). Gortozet e oa un efed mat war parañ al laboused ivez Sklaeroc'h e voe ivez dourioù Venezia, met hervez ar maer ne oa ket abalamour ma oa nebeutoc'h a saotradur met kentoc'h abalamour ne oa ket a vont ha dont bigi a veske dour ha sedimantoù ar c'hanolioù. Kontrol d'ar pezh a oa bet lavaret gant mediaoù zo ne oa ket distroet delfined eno, nag elerc'h (a oa kustum da zaremprediñ ar Serenissima a-raok ar c'henfinañ)..\nAbaoe ma oa tarzhet ar c'hleñved-red, ha dre ma oa tarzhet en Azia ar Gevred, a-raok en em zilec'hiañ en Europa hag en Amerika an Norzh, e oa bet notennet ur c'hresk en emzalc'hioù hag e tagadennoù gouennelour e-keñver tud a-orin eus al lec'hioù-se, dreist-holl Azia Tra ma chome ar c'hleñved-red e Sina dreist-holl e oa bet lakaet war-wel ur santimant gouennelour a-enep tud a-orin Azia ar Gevred, o lavaret e veritent tapet ar c'hleñved,, liammet alies ouzh ar soñj n'eo ket propr ar Sinaiz. Annezidi Wuhan ha proviñs Hubei o doa klemmet bezañ bet drougziforc'hiet e Sina abalamour d'al lec'h ma oant o chom. Tud a-orin Italia o doa bet kudennoù ivez dre ar bed..\nKeodedourien eus Malaysia,, Zeland-Nevez, Singapour ha broioù all o doa savet sinadegoù evit difenn ouzh ar Sinaiz mont e-barzh o bro. E Japan e voe krouet an hashtag #ChineseDontComeToJapan (« "#SinaizNaZeuitKetDaJapan") a reas berzh war Twitter Tud a-orin Sina, pe c'hoazh a-orin Azia dre vras, ha pa vijent tud ganet ha maget en o bro, a voe kunujennet pe taget e Stadoù-Unanet hag e Frañs. Feuket e oa bet tud o klevet Prezidant ar Stadoù-Unanet Donald Trump oc'h ober "biruz Sina" eus ar viruz-se hag embannet e voe gant prezidant ar Bharatiya Janata Party e Kornôg Bengal Dilip Gosh, en India, e oa bet distrujet an natur gant ar Sinaiz hag e oa abalamour d'an dra-se en doa "kemeret Doue rebech outo", ar pezh en doa desachet ur respont feuket gant kannad Sina e Kolkata..\nNe voe ket tapet tud Azia nemetken avat, tud distro eus Sina o doa gouzañvet emzalc'hioù feuls ivez, evel Ukrainaniz (ha tud a-estrenvro) a oa bet digarzhet eus Wuhan ha taget gant manifestourien en Ukraina pe c'hoazh studierien a-orin eus India ar Biz, tost ouzh Sina, o chom e kêrioù bras a oa bet harellet e-liamm ouzh ar c'hleñved evit doare Drougziforc'hiezh ha feulster a oa kresket ivez a-enep kumuniezh muzulman India, abalamour ma oa bet lakaet ar biz war bodadoù anezho evel mammenn ar c'hleñved en India., E Sina ivez e oa savet sañtimantoù e-enep an dud estren, taolennet evel "lastez estren" gant tud zo, "da gas d'ar boubellenn"..\n(en) COVID-19 Lec'hienn Kreizenn Europa evit Diwall ha Kontrolliñ ar C'hleñvedoù-red\nAdtapet diwar « https://br.wikipedia.org/w/index.php?title=Bedreuziad_COVID-19&oldid=1978833 »


Jacob Kettler pe Jakob von Kettler (1610–1682) a oa Dug Kourland ha Semigallia (1642–1682). Gantañ e pinvidikaas ar vro hag e krogas zoken da sevel trevadennoù en Afrika.\nGanet e oa Jacob Kettler e Goldingen (Kuldīga) e 1610. Mab e oa da Wilhelm Kettler, Dug Kourland, ha d'e bried Sophie von Preußen (1582-1610), ur briñsez eus an Tiegezh Hohenzollern, eus dugelezh Prusia. E baeron e oa James Iañ, roue Bro-Saoz. Ar memes anvioù eo James, e saozneg, ha Jacob, en alamaneg.\nE dad en doa darempredoù fall gant ar varoned valt, ha distroadet e voe en 1616; e vreur Friedrich Kettler, eontr Jacob, dug Semigalia, a unvanas an div zugelezh neuze. Pa varvas Friedrich e 1642, ha dre ma oa divugel, eo Jacob a renas war e lerc'h. Gwir eo e oa rejant dija abaoe 1638.\nEn amzer e ren e veze graet kenwerzh en dugelezh gant an Izelvroioù, Portugal, Bro-Saoz, ha Bro-C'hall.\nEn 1651 e kasas listri da Afrika da sevel Fort Jacob, war lez ar stêr Gambia, en enezenn a zo St. Andrews en West Africa. En 1654 e aloubas Tobago gant al lestr Das Wappen der Herzogin von Kurland, ul lestr daou-bont gant 45 kanol, hag a zegase 25 den e karg, 124 soudard kourlandat, ha 80 tiegezh trevadennerien. Trevadenn nevez Tobago a voe anvet Neu Kurland ("Kourland Nevez").\nPrizoniet e voe Jacob Kettler gant Svediz e-pad Brezel an Hanternoz, etre 1658 ha 1660. E-keit-se e voe arsailhet trevadennoù an dugelezh, ha distrujet he listri.\nGoude ar brezel ec'h adsavas Jacob al listri hag ec'h adkemeras Enez Tobago digant Izelvroiz. Darn a gred e oa en sell da drevadenniñ Aostralia, a oa bet dizoloet gant Izelvroiz, hag a rae brezel dezhañ. A-hervez en devoa bet harp digant ar pab Inosant X, met buan e varvas hennezh, ha ne oa ket troet ar pab nevez da reiñ e skoazell da Jacob.\nMervel a reas en Mitau (Jelgava) d'ar 1añ a viz Genver 1682.\nAdtapet diwar « https://br.wikipedia.org/w/index.php?title=Jacob_Kettler&oldid=1955534 »\nKemm diwezhañ d'an 15 C'hwe 2022 da 09:47\nKemmoù diwezhañ degaset d'ar bajenn-mañ d'an 15 C'hwe 2022, da 09:47.


Franz Kafka : diforc'h etre ar stummoù - Wikipedia\nFranz Kafka : diforc'h etre ar stummoù\nFranz Kafka (kemmañ)\nStumm eus an 24 Du 2009 da 10:41\n37 okted lamet , 12 vloaz zo\nRobot tennet: pag:Franz Kafka; Kemm dister\nStumm eus an 22 Du 2009 da 11:02 (kemmañ)\nD (Robot ouzhpennet: pag:Franz Kafka)\nStumm eus an 24 Du 2009 da 10:41 (kemmañ) (dizober)\nD (Robot tennet: pag:Franz Kafka; Kemm dister)\n[[Skeudenn:180px-Kafka1906.jpeg|right|Franz Kafka war-dro 1917]]\n[[Skeudenn:FranzKafkaGravePrague.JPG|right|thumb|Bez Kafka, Kevrenn 21, Bered yuzev nevez (Nový židovský hřbitov), [[Praha]]]]\n[[skeudennSkeudenn:FKV.jpg|right||thumb|Golo orin Die Verwandlung (An Treuzfeurmadur)]]\n'''Franz Kafka''' a zo bet ganet d'an [[3 Gouere|3 a viz Gouere]] [] e [[Praha]], [[Aostria-Hungaria]], ha marvet d'an [[3 Mezheven|3 a viz Mezheven]] [] e Kierling ([[Klosterneuburg]]), [[Aostria]].\nFranz Kafka a zo bet ganet e [[Praha]]. E dad-kozh, Jacob Kafka a zeue eus ur gêr vihan anvet Osek. En em staliañ a reas e Praha hag eno e tigoras ur stal. Mab Hermann Kafka (1852-1931) ha Julie Kafka, bet ganet Löwy (1856-1934), eo Franz Kafka. Daou vreur en deus bet, Georg ha Heinrich, an daou anezho bet marvet pa oant bugel (e 1885 hag e 1887), ha teir c’hoar : Gabrielle (Elli) (1889-1941), Valerie (Valli) (1890-1942) hag Ottilie (Ottla) (1892-1943). E-pad an eil brezel bed e voe kaset an teir anezho da c’hetto Łódź , ha mervel a rejont ennañ pe en ur c’hamp-kreizennañ. E-unan e voe Franz e-pad e vugaleaj. E yezh-vamm a voe an alamaneg.\nEtre 1889 ha 1893 ez eas Kafka da skol kentañ-derez Fleischmarket (« Marc’had ar c’hig », hiziv an deiz straed Másna) e [[Praha]]. A-fed deskadurezh yuzev e lidas e vBar Mitsva pa voe 13 vloaz, hag e kemeras perzh peder gwech ar bloaz el lidoù er sinagogenn.\nGoude ar skol kentañ-derez ez eas d’ar skolaj stad alamanek e [[Praha]] (Altstädter Deutsches Gymnasium). Echuiñ a reas gant e zeskadurezh e 1901.\nBuan-tre e voe dedennet gant al lennegezh (aet eo diwar wel e skridoù kentañ, chañsoù zo e vefent bet distrujet gantañ) ha gant ar sokialouriezh. E vignoned a voe d’ar mare-se Rudolf Illowy, Hugo Bergmann, Ewald Felix Pribram hag Oskar Pollak.\nE vakañsoù a drememe war ar maez, e ti e eontr Siegfried, mezeg e Triesch.\nE vachelouriezh a dapas e 1901, ha goude-se e veajas e Norderney hag e Helgoland. E-pad ar goañv 1901 e krogas e studioù e skol-veur Charlez e Praha. Goude div sizhunvezh war ar gimiezh e cheñchas hag e studias ar gwir, an alamaneg hag istor an arzoù. Ne veajas ket kalz, ha kemer a reas perzh er gevredigezh anvet ''Lese- und Redehalle der Deutschen Studenten'', ur gevredigezh he fal aozañ abadennoù gouestlet d’al lennegezh.\nE 1902 e kejas gant [[Max Brod]], hag a voe e vignon gwellañ hag a lakaas embann e oberenn. E 1906 e voe degemeret evel doktor war ar gwir gant ar c’helenner Alfred Weber hag ur staj a reas e-pad ur bloaz e lez-varn Praha.\nE 1909 e lakaas embann e skridoù kentañ e-barzh ar gelaouenn munikian ''Hyperion''.\nD’ar 1añ a viz Du 1907 e krogas da labourat evit ar gompagnunezh asurañs italian ''Assicurazioni Generali''. Eno e chomas e-pad 9 miz hag e roas e zilez d’ar 15 a viz Gouere 1908. Hervezañ e oa kement a labour ken ne c’halle ket skrivañ. Pemzektez goude e krogas da labourat evit an ''Arbeiter-Unfall-Versicherungs-Anstalt für das Königreich Böhmen'' (ensavadur asurañs evit ar gwallzarvoudoù labour e rouantelezh Bohemia). Eno e chomas betek ma vefe kaset war e leve gant lañs, e 1922. Ma oa techet Kafka da zisprizañ e labour, e voe gwelet mat, hag e pignas e diabarzh ar gompagnunezh.\nOuzhpenn e labour evit ar gompagnunezh asurañs e kendalc’has da skrivañ hag ur programm pemdeziek a savas : labour er burev diouzh ar mintin, kousk-ae da greisteiz, goude-se pourmenadenn, pred gant mignoned pe gant e familh, ha stagañ a rae gant ar skrivañ diouzh an abardaez betek diwezhat en noz. E-pad unan eus an nozvezhioù-se e savas “evel ma vefe bet mezv” an istor anvet ''Das Urteil'' (Ar Varnadenn).\nE vignoned wellañ a voe [[Max Brod]], ar prederour [[Felix Weltsch]], ar sionour [[Hugo Bergman]] hag ar soner piano [[Oskar Baum]].\nA-hed e vuhez en devoe Kafka darempredoù diaes gant ar merc’hed. E 1912 e kejas gant Felice Bauer, ur plac’h eus [[Berlin]]. Kenskrivañ a rejont e-pad pemp bloaz ha div wech e timezjont hep eurediñ gwech ebet. Met karantez platonek a oa evit Kafka, diazezet war ar c’henskrivañ dreist-holl. Tamm-ha-tamm e verzas ne blijfe ket dezhañ bevañ gant Felice, hag o darempred a chomas a-sav e 1917.\nE 1919 e prometas Kafka dimeziñ gant Julie Wohryzeck, ur sekretourez eus [[Praha]], met a-enep-krenn e oa e dad. An darempred ganti a chomas a–sav er memes bloavezh, diwar c’houlenn Julie war a seblant.\nE penn-kentañ ar bloavezhioù 1920 en doe Kafka un darempred berr ha kreñv-tre gant ar skrivagnerez ha kazetennerez anarkourez tchek anvet [[Milena Jesenská]]. Marteze eo hi ar plac’h a sikouras anezhañ ar muiañ, met diaes e voe da Franz bezañ gant ur plac’h ken lirzhin.\nE 1923 ez eas betek [[Berlin]] gant ar pal dont a-benn da skrivañ hep bezañ direnket gant e familh. Eno e kejas gant Dora Diamant, ur skolaerez 19 vloaz anezhi, o tont eus ur familh yuzev ortodoks a b[[Polonia]]. Asambles e vevjont, hag a-drugarez dezhi e voe dedennet Kafka gant an [[Talmud]]. E-pad ur pennad e soñjjont zoken divroañ da b[[Palestina]].\nDaoust ma yae gwelloc’h an traoù gantañ (skrivañ a reas kalz) ur wech dilojet da v[[Berlin]], ez eas e yec’hed wa fallaat e-kerzh ar goañv 1923-24. Yen e chome e ranndi, hag abalamour da gresk ar prizioù e rankas goulenn ma vefe kaset traoù dezhañ eus [[Praha]]. Kemend-se ne sikouras ket anezhañ da bareañ.\nPa zeuas [[Max Brod]] da welout anezhañ e miz Meurzh 1924, e oa ken fall stad Kafka ken e tivizas [[Max Brod]] kas anezhañ da b[[Praha]] en-dro. E miz Ebrel e voe diouganet droug-skevent er c’harlochenn. Anat e oa neuze ne vevfe ket Kafka e-pad pell. D’ar mare-se ne oa na penisilin na treuzwazhiadur. Nebeutoc’h-nebeutañ e tebre Kafka, ar pezh a lakae anezhañ da vezañ heñvel ouzh Gregor Samsa, tudenn bennañ Die Verwandlung ([[An Treuzfeurmadur]]).\nE-pad ar mizioù diwezhañ e voe sikouret gant e vignon, ar mezeg Robert Klopstock, hag a rae war e dro. Met re ziwezhat e oa.\nKafka a voe kaset da sanatoriom Kierling, nepell eus [[Vienna]], hag eno e varvas d’an 3 a viz Even 1924, kazi sur abalamour d’an dizvouediñ, en e gichen e oa Dora Diamant. E gorf a voe kaset en-dro da bPraha ha douaret e voe d’an 11 a viz Even 1924 er vered yuzev nevez Žižov (Praha-Strachnitz).\nE 1961 e teuas a-benn Malcolm Paisley da zastum lod brasañ skridoù orin Kafka er Bodleian Library e skol-veur [[Oxford]]. Diwezhatoc’h e voe prenet skrid orin ar Prosez hag emañ bremañ e dielloù lennegezh alaman Marbach.\nUr wech dastumet gantañ ar skridoù e savas Paisley ur gevredigezh, gant ar pal adembann ar romantoù en o stad orin. Kemend-se a voe graet gant embannadurioù S. Fischer Verlag. Paisley a reas war-dro embannadur Das Schloß ([[Ar C'hastell]]) e 1982 ha hini Der Prozeß ([[Ar Prosez]]) e 1990. Jost Schillemeit a reas war-dro ''Der Verschollene'' (titl Kafka eo, gant Max Brod e oa deuet da vezañ Amerika) e 1983. An embannadurioù-se a c’haller gwelout war internet, dindan an anv Project Kafka.\nGoude marv Kafka e voe dielfennet, burutellet ha meulet e oberenn. E dudennoù a vev en ur bed ne c’hallont ket meizañ ha dic’halloud en em gavont dirak nerzhioù dianv, damheñvel ouzh ur gwallhuñvre. Ar vuhez a seblant bezañ ur c’hevrin ne c’hallont ket diluziañ, evel ur milendall n’eus ket tu da guitaat.\nE-touez temoù Kafka emañ an digenvez, an huñvreoù, spontoù ha kemplezioù. Ken kollet hag e dudennoù eo Yann Lenner.\n== Oberennoù pennañ ==\n* ''Ein Damenbrevier'' (1909)\n* ''Forschungen eines Hundes'' (1922; Titr gant Brod)\n* ''Das Ehepaar'' (1922)\n* ''Der Bau'' (1923–1924; Titr gant Brod)\n* ''Der Process'' (1925) ([[Ar Prosez]])\n* ''Das Schloss'' (1926)([[Ar C'hastell]])\nAdtapet diwar « https://br.wikipedia.org/wiki/Dibar:MobileDiff/599921 »


Posts 18,166\tRe: No Doubt: Love 'em or hate 'em?\nPosts 4,831\tRe: No Doubt: Love 'em or hate 'em?\nPosts 18,445\tRe: No Doubt: Love 'em or hate 'em?\nPosts 18,517\tRe: No Doubt: Love 'em or hate 'em?\nPosts 38,648\tRe: No Doubt: Love 'em or hate 'em?\nPosts 36,468\tRe: No Doubt: Love 'em or hate 'em?\nPosts 11,349\tRe: No Doubt: Love 'em or hate 'em?\nPosts 7,621\tRe: No Doubt: Love 'em or hate 'em?\nPosts 11,005\tRe: No Doubt: Love 'em or hate 'em?\nPosts 4,783\tRe: No Doubt: Love 'em or hate 'em?\nPosts 5,106\tRe: No Doubt: Love 'em or hate 'em?


Listenn eus lodennoù City Hunter - Wikipedia\nListenn eus lodennoù City Hunter\nLogo an heuliad City Hunter\nKoulzad 1 (City Hunter)[kemmañ | kemmañ ar vammenn]\nLodenn Titl Japan Skignadur gentañ\n1 Suina suīpā Ekkusu wai zeddo wa kiken na kakuteru\n(Un naetaer soutil. XYZ ur meskaj dañjerus)\nUr muntrer a lazh merc'hed e kêr : o vleniañ e BMW gwenn e vez o tennañ gant ur bistolenn didrouzet warno. C'hoar a gouzañverezh ziwezhañ a c'houlenn gant Ryo Saeba veñjiñ he c'hoar\n2 Watashi wo koroshite!! Bijo ni shōjun wa niawanai\n(Lazhit ac'hanon mar-plij !! Tennañ war ur vaouez moutig ne ya ket)\nUr genetikourezh a c'houlenn sikour gant Saeba. Tad ar vaouez en deus bet ijinet ur c'hleñved a c'hell difrouezhañ an holl baotred. Klask a vez war he lerc'h evit kaout ar formulenn gant tud fallakr. Goulenn a ra gant Saeba lazhañ anezhi ma vez paket gant ar re vil evit ma chomfe mut.\n3 Ai yo kienaide! Ashita e no ten kaunto\n(Na steuziez ket, ma garantez! 10 segondenn kont betek warc'hoaz)\nJohn Turner, ur bokser pouez kreiz, a zo lazhet en ur park a-raok ur c'hrogad evit un titl. He wreg, medisin ha sportourez a c'houlenn sikour gant Saeba evit lazhañ an den kablus eus ar muntr.\n4 Bijo jōhatsu!! Butikku wa yami e no sasoi\n(Steuziadur ur plac'h kenedus!! Ar stal a gas ac'hanoc'h d'an ifern)\nUgent maouez a zo steuziet e nebeut amzer er gêrbenn. Tony, kamalad Ryo a c'houlann digantañ ober un enklask war an afer-se. E c'hoar a zo e-touezh ar re steuziet.\n5 Gubbai Makimura! Ame no yoru ni namida no bāsudē\n(Kenavo Makimura ! Un nozvezh deiz-ha-bloaz leun a daeroù)\nUgenvet deiz-ha-bloaz Kaori eo. Tony en deus c'hoant kontañ dezhi gwirionez e orinoù, evel m'en doa prometet d'e dad. A-raok e rank mont da welet ur pratik en un davarn gwallvrudet.\n6 Koi shinai joyū Kibou e no rasuto shotto\n(Ar star digalon o treiñ a-enep ar spi)\nUr produer filmoù a c'houlenn sikour Ryo evit difenn Anita,un aktourez brudet ha moutig. Gwallzarvoudoù iskis a zo bet e-pad treiñ he film ziwezhañ. Gant ma kendalc'hont da erruout e teu war-wel n'eo ket gwallzarvoudoù met klasket e vez muntrañ an aktourez.\nAdtapet diwar « https://br.wikipedia.org/w/index.php?title=Listenn_eus_lodennoù_City_Hunter&oldid=1791006 »\nKemmoù diwezhañ degaset d'ar bajenn-mañ d'an 26 Ebr 2018, da 07:05.


Buhez ar Zent. pages 772, 773, 774. Encyclopédie Marikavel.\npages 772, 773, 774\nSeizvet devez a viz Du\nSantez Trifîna ha sant Tremeur\nNebeut eus ar zent ganet en Arvorig a zo bet muioc'h brudet ha karet gant o c'henvroïz evit santez Trifina ha sant Tremeur.\nGwerok a rene war bro Gwened (500-550) : bezan 'n evoa eur verc'h hanvet Trifina kelennet gant sant Gweltas, houman oa eur skouer a furnez hag a zoujanz Doue. Ar c'homt koz hag a anaveze an tensor roët d'ezan gant an Otrou Doue, a gare e verc'h dreist e vugale-all, hag a glaske eviti eur stad uhel.\nKomor, (1) roue bro Keraëz, a welas eun de Trifina hag he c'hoantaas da bried, gonezet dre he gened, he furnez, marteze ive dre ar c'hoant da gaout komtach he zad, ha da vezan mestr da Vreiz. D'eun hevelep goulenn, Gwerok a deu spont d'ezan : «Penôs rei ma merc'h da fallan den ar vro ?» Rak Komor, den didrue, dife, a laze e briejou, war lavariou fôz ar zorserien : «Diwallet, Komor, emeze, gant eur mab d'ac'h e vefet lazet !»\nEvit dalean, Gwerok a respontas da Gomor : «N'ho pezo ket ma merc'h Trifina da bried, ma ne deu an den santel Gweltas d'he goulenn en ho hano.» Galvet eo Gweltas d'ar palez gant aon na zavje brezel etre an daou brins, e lakas Gwerok d'asanti.\nNa badas ket pell ar garante a zeblante Komor kaout evit e bried yaouank. Trifina oa o vont da vezan mamm d'eur bugel, ha Komor na c'houlle ket an enor da vezan tad. Sellet a ra breman a-dreuz ouz e wreg. Ar brinsez a renk sonjal terc'hel da di he zad : «O ma Doue, eme Trifina, pebez stad truezus eo ma hini ! Mes ne dlean ket en em glemm, rak pep tra eus ho polonte zo grêt evit ma evurusted.»\nBeure mat ha didrous, e tilez Triflna ar c'hastel mes hepdale ive Komor a glask e bried. Pa oar eo tec'het kuit, gant kounnar e lamp war e varc'h, hag arôk pell e tap en eur c'hoad Trifina. Nag he zellou glac'harus, nag he fedennou, netra ne denera kalon Komor evel eur blei gant eun danvad, dre eun tol kleze e lemm digant ar brinsez he bue.\nPelec'h e c'hoarvezas an torfed-ze ? War douar parouz Santez-Triflna, pehini he deus c'hoaz be ar zantez hag he relegou.\nWar-lerc'h e dorfed, Komor a red da Gastel-Finanz, savet 'us d'ar Blavez. - Servijerien a gas d'he zad kelo eus muntr Trifina. Gwerok a c'halv Gweltas :\n- D'eur bourreo, e laras hen, hoc'h eus roët ma merc'h ar bourreo an eus he dibennet.\n- Gloar a deuio da Zoue, eme sant Gweltas, eus ar muntr a ra ho klac'har.\nDaoulinan ra ar manac'h dirak ar c'horf maro, ha goude eur beden, e lar : «Trifina, en hano an Drinded santel, me hen gourc'hemen d'ec'h, savet ha bevet adarre.» Ha setu ar c'horf maro o sevel leun a vue evel gwechall.\nBenn eun nebeut amzer goude, oe galvet c'hoaz sant Gweltas da skuilh dour ar vadeziant war dâl ar bugel a c'hanas Trifina : «Tremeur, eme ar manac'h, a vo e hano evel eun êl e vevo evurus e vamm hag e vro !»\nBetek an oad a bemp bla e chomas gant e vamm goude oe kaset d'abati sant Gweltas, da Rhuis. Neuze Trifina en em dennas en eur manati leanezed, elec'h ma varvas leun a veritou.\nEn berr amzer, Tremeur, desket gant sant Gweltas, oa deut da vezan eur bugel santel. Eur zulvez, au 8 a viz, du 554, ma oa et da vale war ar mêz gant ar skolaerien-all, Komor en em gavas gantan, hag an tad digar a dibennas e vab evel an evoa dibennet e bried.\nParouz Santez-Trifina he deus an enor da gaout be ha relegou santez Trifina ha sant Tremeur, he fatroned. Ar chapelig savet war o be zo darempredet gant kalz a gristenien. Epad miz mae, mamrnou ar vro a digas o bugale vihan war o be, ha meur a vugel an eus grêt eno o c'hammejou kentan.\nPardon ar zantez a ve grêt an 21 a viz gouere, devez berz evit ar barouz. Pardon sant Tremeur a ve lidet ar zul kentan a viz mae.\n(1) Komor pe Konomor.\nDeveriou ar priejou an eil en kenver egile\nAr priejou a dil en em glevet : trouz ebet kammed en em garet herve Doue, rak en em garet eneb Doue n'eo ket en em garet eo.\nArabad dimezi nemet gant unan hag a anavezer mat. «Kemer da bried, a lavare eun den fur, etouez da vignoned, clouez da amezeien, etouez tud ar barouz, ha ne vezi ket tromplet.» Ar re goz a lavare : «Ar gedon a-bell a ya holl da lern.»\nAr priejou a dle c'hoaz en em bardoni. N'eus parkad ed ebet, ha ne vefe ennan eul louzaouen fall bennak red eo dilouzaoui an douar. N'eus ti ebet ha ne vefe ennan eur gomz rok bennak red eo en em bardoni.\nFachet Mari, ne lavar ger\nTroet he fenn ouz ar voger.\nMouzet Yannig ha du e dâl\nTost eo an arne da strakal.\nArabad fachan, arabad mouzan. Arabad chom mouzet, rak n'eo ket brao. En em zispartian n'hellet ket. Ha pa rafec'h, ne vefec'h ket gwell, pell ac'hane.\nEur c'houezaden war an tamm koummoul-ze, ha peuc'h en tir en hano Doue !\n(1) Tennet eus skridou an ôtrou Quere, ar prezeger bras, ganet en Plonenan ha marvet person en Kastellin.


a bep seurt - Wikeriadur\nSavet diwar a ha pep ha seurt, pe sort.\na bep seurt pe a bep sort\ntud, traoù a bep seurt → Termenadur da glokaat (Ouzhpennañ)\nTud a bep seurt … hag ac’h ae… pep hini en e du, — (Fañch an Uhel, Kontadennoù ar Bobl/1, Al Liamm, 1984, p. 216.)\nHag ez eo souezhet-bras o welet o sevel ac’hane kalz-kalz a dud a bep seurt stad… — (Fañch an Uhel, Kontadennoù ar Bobl/2, Al Liamm, 1985, p. 231.)\nDoujet e oa gant an holl, dre ma ouie, emeze, lenn 'barzh en 'bep seurt levrioù. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 33.)\nHag, evit kaout un tamm a bep seurt, e tastumis c'hoazh da heul an traoù-all, ur c'hasedad boutailhadoù likurioù kreñv ha dous hag an div varilhad poultr. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 24.)\nTud a bep sort a zo war an douar. — (Jules Gros, Le trésor du breton parlé Première Partie, 1966, p. 96.)\na bep seurt tud, a bep seurt traoù\nA bep sort tourmant, SBI 1/168\nA bep seurt frouezh mat da zebriñ, KAB 1/57\nA bep seurt loened, KAB 1/43\nLavaret a vez, med a bep sord amzer e-nevez an den. — (Jules Gros, Le trésor du breton parlé Première Partie, 1966, p. 77.)\nA bep sort amzer e-nevez an den. — (Jules Gros, Le trésor du breton parlé Deuxième Partie, 1970, p. 483.)\nA bep sort tud a zo war an douar, — (Jules Gros, Le trésor du breton parlé Deuxième Partie, 1970, p. 483.)\nPesked a’r sort-mañ, a’r sort-se, — (Jules Gros, Le trésor du breton parlé Deuxième Partie, 1970, p. 483.)\nA bep sort a roan dezho, — (Jules Gros, Le trésor du breton parlé Deuxième Partie, 1970, p. 483.)\nA bep sort e vezen insultet gantañ, — (Jules Gros, Le trésor du breton parlé Deuxième Partie, 1970, p. 483.)\nA bep sort lïen a vez : hini prenañ hag hini graet er gêr. — (Jules Gros, Le trésor du breton parlé Troisième Partie, 1974, p. 133.)\nA bep seurt frouez a zo ama kerkent hag an nevez amzer beteg kala-goañv.\nSivi, per, avalou, spezard, kastrillez, prun a beb seurt hag a beb liou, pechez, rezin gwenn ha rezin du, hag eur bern frouez all. — (Tad Medar, An Tri Aotrou, 1981, p. 62.)\nkaout a bep seurt soubenn,\nAr menajer en devez a bep seurt soubenn. — (Jules Gros, Le trésor du breton parlé Deuxième Partie, 1970, p. 485.)\nAdtapet diwar « https://br.wiktionary.org/w/index.php?title=a_bep_seurt&oldid=308427 »\nKemmoù diwezhañ degaset d'ar bajenn-mañ d'an 10 Kzu 2020, da 18:27.


Liorzh Rosa Mir - Wikipedia\nLiorzh Rosa Mir\nLiorzh Rosa Mir a zo ul liorzh lec'hiet e karter La Croix-Rousse e Lyon. Krouet eo bet gant Jules Senis. Ul liorzh vihan e porzh diabarzh ur c'hendi lec'hiet e niverenn 83, grande rue de la Croix-Rousse eo. Ne vez ket graet war-dro reoliek, hag hiziv an deiz e vez kempennet gant implijidi ti-kêr Lyon.\nUnan eus alezioù liorzh Rosa Mir\nKustod ennañ un aoter\nKrouet eo bet gant Jules Senis (1913-1983), hag eñ artizan mañsoner ha karrezer, hag a zeuas da repuiñ e Lyon goude brezel diabarzh Spagn. Gouestlet en deus ugent bloavezh diwezhañ e vuhez da sevel al liorzh burzhudus-se, a-benn enoriñ e vamm Rosa Mir Mercader hec'h anv, hag ar Werc'hez Varia.\nGant ur c'hrign-bev e oa tapet Jules Senis ha dont a reas a-benn d'en em dennañ goude meur a vloaz en ospital. Touet en doa e savfe ul liorzh ma teufe a-benn d'en em dennañ, ha setu penaos e krouas liorzh Rosa Mir.\nGwel diouzh a-us alezioù al liorzh\nUl liorzh enni meur a golonenn ha meur a dreuzadenn eo. An holl anezho a zo goloet gant kregin-mor ha tammoù mein. 400 m² eo gorread al liorzh, ha merzet e vez e voe levezonet Senis gant savouriezh Spagn, dreist-holl ar pezh a savas Antoni Gaudí (park Guel hag ar Sagrada Família)\nE-barzh Liorzh Rosa Mir\nTennañ a ra ivez d'ar pezh a savas Ferdinand Cheval, met e liorzh Rosa Mir ez eo ar vokederezh ha frammoù kinklet a zo bet lakaet war-wel.\nEmañ a liorzh war roll ouzhpenn ar savadurioù istorel, ha perc'hennet eo gant kêr Lyon abaoe 1983.\nUnan eus aliezoù al liorzh\nAl liorzh a c'haller gweladenniñ da Sadorn (3 eur - 6 eur goude kreisteiz) etre ar 1añ a viz Ebrel hag an 30 a viz Du.\nLec'hienn kevredigezh Liorzh Rosa Mir\nLuc'hskeudennoù al liorzh war Flickr\nAdtapet diwar « https://br.wikipedia.org/w/index.php?title=Liorzh_Rosa_Mir&oldid=1862760 »\nDernière modification le 7 Gen 2020, à 17:28\nKemmoù diwezhañ degaset d'ar bajenn-mañ d'an 7 Gen 2020, da 17:28.


Région_Bretagne - Ur skoazell dreistordinal a-berzh ar Rannvro evit ar wenanerien\nE-kerzh bodad pad an 9 a viz Gouere o doa votet dilennidi ar Rannvro ur stignad skoazelloù dreistordinal evit ar wenanerien e Breizh hag a zeu ouzhpenn ar sikourioù a vez roet abaoe 2015. Ar pal : sikour lakaat ar barroù-gwenan da ouennañ adarre ha prenañ barroù-gwenan nevez. War ar memes tro e vo roet lañs d’ul labour war hir dermen evit kompren perak e varv ar gwenan ha neuze herzel ouzh se.\nBetek 15 000 € sikourioù gant ar Rannvro\nDaou seurt skoazelloù a vez kinniget gant ar Rannvro :\nsikour ar barroù-gwenan da ouennañ : 20, 25 pe 30 € evit pep barr-gwenan adsavet, pep a 60 pe 75 € evit ar barroù-gwenan prenet, hag etre 40 ha 50 € evit ar « pakadoù gwenan ».\nsikour ar stalioù gwenanerezh a vicher lec’h ma’z eus bet ar muiañ a reuz, da brenañ barroù-gwenan ouzhpenn ar re a zo chomet hag a vez lakaet da adsevel, kement-se evit adtapout ar pezh a oa bet kollet e-pad ar goañv hag an hañv. Gant an daou stignad war un dro e c’hall ar wenanerien kaout betek 15 000 € a sikourioù.\nPiv a c’hall bezañ skoazellet ?\nEvit bezañ sikouret e rank ar wenanerien, a zo o stal e Breizh, bezañ ezel eus an AMEXA pe paeañ o skodenn d’an MSA.\nAr sikour evit lakaat ar barroù-gwenan da ouennañ zo evit :\nar wenanerien ganto 50 ruskenn pe ouzhpenn, hag o deus kollet 15% eus o ruskennadoù d’an nebeutañ, etre miz Kerzu 2017 ha miz Gwengolo 2018.\nar wenanerien o deus kollet ouzhpenn 30% eus o ruskennadoù etre miz Kerzu ha miz Mae 2018, gant ma ve ar gwenanerezh o micher bennañ, ma ve 50 ruskenn ganto ha ma vent ezel eus an AMEXA pe ma ve dalc’het ganto da baeañ o skodenn d’an MSA 5 bloaz zo d’an nebeutañ.\nEvit ar skoazell ouzhpenn evit prenañ barroù-gwenan, graet eo evit ar wenanerien a zo ar gwenanerezh o micher bennañ pe ar re o deus 50 ruskenn d’an nebeutañ, a zo ezel eus an AMEXA pe a bae o skodenn d’an MSA 5 bloaz zo d’an nebeutañ, hag o deus kollet ouzhpenn 30% eus o ruskennadoù etre miz Kerzu 2017 ha miz Mae 2018.\nGallout a reer sevel daou deuliad\nAbalamour d’ar wenanerien a c’hall bezañ skoazellet, da resev an arc’hant kuit a c’hortoz re bell, e kinnig ar Rannvro dezho sevel daou deuliad :\nunan en eil c’hwec’hmiziad 2018 evit digoll an arc’hant lakaet etre miz Genver ha miz Here 2018\nun eil e c’hwec’hmiziad kentañ 2019 evit digoll an arc’hant lakaet e fin ar goañv.\nNe vo ket kemeret e kont an dispignoù a zo bet sikouret dija gant ar stignadoù FranceAgriMer.\nPublié le Thursday, July 26, 2018


Ag er yun ha vigil - Wikimammenn\nAg er yun ha vigil\n1831 (p. 59-62)\n◄ Er Verdér ne zeliant monet d’er festeu, crolleu, comédi Ag er yun ha vigil Pet gùéh é teliér covessat ha communiein ►\nAg er yun ha vigil.\nER verdér ha hoéreset e reï vigil d’el lun ha d’er merhér, ma n’en dint clan, pé rai discalonêc pé é voyage. (Er Pab Clemant seihvet en dès dispanset ag el lun, ér bul Uberes fructus, etc.)\n2.° Er-ré e vou goêdet, e ellou daibrein kic en tri dé arlerh.\n3.° Int e yunou quement guinér e zou ér blai, nameit a ean e vehai Nendelêc d’er guinér, pé ma veheint clan, rai ziscalonêc, é voyage, pé él labour calet, pé dispanset eit ur ræson benac aral.\n4.° Int e yunou d’er merhér ha d’er guinér, a drebi gouil en ol Sænt bet Pasq, hac e reï yuneu en Ilis open.\n5.° Int e yunou Coareis sant Martin ; de laret-é, a drebi gouil sant Martin bet gouil Nendelêc, nameit d’er sul, hac a drebi sul el Lard bet Pasq, ma ne véint exant dré glinhuet pé dre un necessité benac aral. (Er Pab Clemant seihvet en dès berreit coareis sant Martin, hac e bermet er hommancein d’er hettan sul ag en Avènt bet Nendelêc.) Mæs jamæs ne yunér d’er sul.\n6.° Int hum goutantou guet ou miren, ou hoén pé collation, ma n’en dint rai ziscalonêc, pé clan, pé é voyage. Er-ré yah e zaibrou hac e ivou guet modération, én ur chonjal ér péh e lar Jesus én Aviel : dihoaliet a lezel ou caloneu de bonnerrat guet rai a vouid pé a ivage.\n7.° Er-ré e zou occupet guet ul labour calet benac e ellou quemér ou fredeu tair gùèh én dé, a drebi Pasq bet gouil sant Miquel-Arhel ; hac a pe veint é labourat é ty en estrain, int e ellou daibrein er péh e vou cherviget d’er ré-ral pé dehai, én ur zihoal neoah a zaibrein kic d’en déïeu vigil pé yun commandet guet en Ilis.\n8.° Er merhet diméet ha seizi e zou exant a benigennen er horf, bet que ne veint é stad, mæs ne pas ag er pedenneu.\n9.° Er verdér e larou ur uéh Pater noster, etc., irrauc hac arlerh ou miren hac ou hoén, hac e larou open goudé ou fred Deo gratias ; hac a p’ou dou manquet, int ou larou tair gùéh ler-hoh-lerh én un ær benac ag en dé.\nEr chapistr-men e zou raih assès ; mæs ret-é chonjal en dès en Directour hac er Govézerion ordinær er pouvoër de zispansein a benigenneu er règl a p’en dès ur ræzon vat benac, èl a pe vér clan, rai ziscalonêc, é oprad hac én ul labour calet. Ellein e rér ehué dispansein ag er yun d’er merhér er-ré e yun d’er sadorn dré zevotion hemb obligation erbet. Ret-é hoah remerquein penaus er Pab Clemant seihvet, dré er bul Dum uberes fructus, en dès dispanset a obér vigii d’el lun, hac a lod coareis sant Martin, én ur rein permission d’er hommancein a sul quettan en Avènd bet Nendelêc ; mar bér obliget de bredein é tiér er-ré ne rant quet vigil d’er merhér, é ellér daibrein kic guet-ai d’er merhér, é obér irrauc er résolution d’obér un alézon pé ur beden benac eit er manquemant-cé. Er-ré n’elleint quet yunein én Avènt e ellou gùéhavé gobér vigil, pé bamdé, pé d’el lun ha d’er merhér, a ne vehai meit de noz, diovér déjun pé miren anderhue, pé fréh ha bara étré ou fredeu, pé e zaibrou un tam behac bihannoh, pé e ziovérou ivage, pé lod a nehou, hac e zihoallou doh er hompagnoneaheu e ellehai bout caus dehai de vanquein de guement-cé. Er memb tra e ellér laret ag en deïeu yun aral. Ellein e rér ehué hum zerhel ér beden én ur stad gênet, pé andur un drouc benac exprès un nebedic amzér, e vehai guellet lemel aben, eit recompansein ér yun manquet.\nAdtapet diwar « https://br.wikisource.org/w/index.php?title=Ag_er_yun_ha_vigil&oldid=80795 »\nKemmoù diwezhañ degaset d'ar bajenn-mañ d'an 19 Kzu 2015, da 17:06.


Lagad - Wikipedia\nLagad un den\nLagad lemm ur vaou lost rous\nOrganoù ar gweled eo an daou lagad. Ganto e c'hall an dud hag al loened gouzout petra a c'hoarvez en-dro dezho hag ober o soñj neuze. A bep tu d'ar penn emaint e poulloù, pe podoù an daoulagad.\n2 Livioù an daoulagad\n3 Lodennoù al lagad\n5 An touellwelioù\n6 En-dro d'al lagad\nAr c'hlazenn a zo dalliñ ul lodenn pe hollad strink al lagad. An dalliñ-se a gas d'un digresk eus ar wel a za war gresk. Er penn-kentañ ar c'hlazenn a zegas egas da geñver ar sklêrijenn. An digresk eus ar gwel a c'hell bezañ fonnus goude ur choukad en abeg d'ar c'hozhni pe er broioù o ziorren, en abeg d'ar zivouediñ, d'an heoliata, an espozañ ouzh mogedoù pistrius. Pa vez kollet wel al livioù e vez anvet achromatopsie.\nC'hoarvezhout a ra goude ul labezad eus empenn hag a c'hoarvezh an aliesañ en abeg d'ur gwallzarvoud gwazienn-empenn en un den hag a wele mat. C'hoarvezhout a ra ivez peogwir eo bet treuzkaset dre ar genetek. Ar c'helligoù karget eus ar wel diouzh deiz, hag eus hini al livioù a zo bet skoanet da lâret eo o deus ur gudenn en ho mont en-dro. An vet int kon. Neuze kelligoù ar wel diouzh noz a gemer o flas.\nTanenn sae al lagad abalamour d'ur vilimadur eo an aliesañ. Ar vilimadur-se a genlabour alies gant koc'henn an daoulagad. Sae al lagad a zeu da vezañ dall hag ur gwiskad moan a waziennoù a zeu war-wel, war sae al lagad. Ma'z eo padus ar vilimadur, sae al lagad a grog neuze da gaout ur bigmantiñ azrous. Hervez live ar c'hleñved e c'hell an den tapet ganti koll un tamm eus lemmded e sell, kaout poan, ur ruzder lagad, leñvañ, ha bezañ direnket gant ar sklêrijenn.\nC'hoarvezhout a ra pa erru ar sklêrijenn en daoulagad hag ec'h en em zolp a-dre ñv da barch an daoulagad rak re verr eo al lagad. Un den tapet gant ar c'hleñved-mañ a c'hell sellout an en-dro a dost hag a bell digudenn. Ar gudenn eo he deus diaesterioù evit gwellout an objedoù a-dost. En abeg da-se e c'hell an dud-se kaout poan benn, bezañ skuizhet o sellout, gwellout displann. Ar vugale tapet ganti o deus diaesterioù evit soénjal war o labour pe war an urzhiataerezioù. Ar wel a c'hell bezañ reizhet gant lunedoù pe lentiloù bolzek, rak evel-se, skinoù an heol a zo kromm davet an diabarzh hag ar skeudenn a erru war parch al lagad.\nC'hoarvezhout a ra pa en em zolp ar sklêrijenn o tont el lagad dirak parch al lagad peogwir eo re hir al lagad. Neuze gwellout a rez mat an objedoù a dost met ar re a zo pell displann. Ar berrweled a c'hell bezañ reizhet gant ul lentil pe lunedoù kev. E mod-se ar sklêrijenn a dremen en daoulagad a zo krommet war an diavez hag ar skeudenn a erru war parch al lagad.\nAl lodenn vrasañ eus an dud daltoneg a c'hell gwellout al livioù, n'odeus diaesterioù nemet evit gwellout ar c'hemm kenetrezo.Ar gelligoù kon ne 'z eont ket mat en-dro hag ur gudenn a zo etre an teir liv kentañ: ar gwer, ar ruz, ar glas. An daltonegezh a zo treuzkaset dre ar genetek. Muioc'h a baotr eget a plac'h a zo tapet ganti. Ur paotr diwar 12 a zo daltonek.\nC'hoarvezhout a ra pa vez sae al lagad stummet en un doare digompez. Sae al lagad a zo normalamant e stumm ur sfer met pa vez astigmate an den neuze eo hirgelc'hiek. An araok a zo tost plad met ar c'hostezioù a zo kromm. An distok-se a lak ar sklêrijenn hag a dremen dre al lagad da vezañ tolpet war meur a lec'h e plas en ul lec'h hepken. Neuze a sell a zo displann.\nLivioù an daoulagad[kemmañ | kemmañ ar vammenn]\nMa'z eo livet glas al lagad ez eo ablamour da 2 bigmant: an duon hag al lipofusin. Ma n'eus ket a bigmantoù da skouer evit an dud gwennard, neuze e kemer glas al lagad liv ar gwad hag a dreuz anezhi. Forzh peseurt liv a c'hell bezañ d'eus ar re voutinañ d'ar re ralañ a-wechoù ez eus kement a liv ma'z eo re ziaes lavarout peseurt liv a zo an hini pennañ. Al livioù a vez treuzkaset dreist-holl dre ar genetek daoust ma c'hell ur vab liv teñval, gell padal e dud o deus daoulagad sklaer.\nLodennoù al lagad[kemmañ | kemmañ ar vammenn]\nParch al lagad\nGoloiñ a ra foñs al lagad, treiñ a ra ar c'hannad lugernus o tont eus an diavez en ur gannad nervennus kaset d'an empenn. Ur gwiad neuronel moan tre eo. Leun a kon pe a bazhigoù eo. Ar c'honoù a servij da sellout diouzh deiz, hag al livioù pennañ : ruz, glas, gwer. Ur seurt skramm sinema en ur sal du eo, e foñs al lagad.\nMab al lagad\nSeblantout a ra deomp bezañ du dre ma vez euvret lodenn vrasañ ar sklêrijenn o tont el lagad gant ar gwiadoù. Dreist-holl gant parch al lagad. Brasaat a ra pe bihanaat a ra gant sikour kigennoù glas al lagad. Ar fiñvadennoù-se a servij da reoliañ nerzh ar sklêrijenn hag ar c'hementd a sklêrijenn.\nPa vez kemeret poltred un den gant al luc'hedenn, Glas al lagad na c'hell ket serriñ buan a-walc'h, neuze parch al lagad leun a gwad a zo sklêrijennet. Setu perak e vez gwelet daoulagad ruz war ar poltriji a-wechoù.\nGwenn al lagad\nGwenn al lagad a zo lodenn gwevnañ al lagad, servijout a ra da wareziñ al lagad ouzh an dagadennoù mekanikel ha derc'hel a ra ivez framm al lagad. Treuzwelus e teu da vezañ en a-raok. Sae al lagad eo.\nAr poent dall\nAr zonenn lec'h m'en em vod an neudennoù evit sevel nervenn ar gweled lec'h ma n'ez eus kellig kizidik d'ar sklêrijenn ebet.\nAn imor dourek\nUn dourenn eo lec'hiet etre strink al lagad ha sae al lagad. Reoliañ a ra ar gwask a zo el lagad met ivez da vouetañ frammoù al lagad en ur distrujañ al lostajoù.\nAr macula a zo an tachad teñval. Ar macula a zo zonenn parch al lagad lec'h ma'z eus ar c'hementad brasañ a kon. Lec'hiet eo e foñs al lagad, war ahel ar poent dall, e-kreiz parch al lagad. Enni ez eus un diwask bihan anvet fovea hag a zo savet gant konoù stardet kenetrezo. Amañ emañ lec'h m'eo al lemmañ al lagad. Warni eo e vez kaset skeudenn ar poent a sellomp.\nAr fovea, zonenn kreiz ar macula, a zo lodenn parch al lagad lec'h ma'z eo ar wel ar resisañ. Enni n'ez eus nemet konoù evit kaout ar wel resisañ. Ober a ra war-dro ar fiñvoù hag al livioù.\nKoc'henn al lagad\nUr c'hoc'henenn mec'hiennet treuzwelus hag a golo diabarzh malvennoù al lagad. Ar c'hoc'henenn-se a brodu ur mukus a en em led war c'horre al lagad hag a lardigenn anezhañ evit gellout fiñval aesoc'h.\nMalvennoù al lagad\nPlakennoù kroc'henn a fiñv int evit serriñ pe digeriñ an daoulagad. Servijout a reont da gwareziñ an daoulagad, da herzel pe bevenniñ ar sklêrijenn a za barzh al lagad ha da adzourenniñ sae al lagad.\nStrink al lagad\nFerenn naturel al lagad eo. Tolpiñ a ra ar skinoù lugernus war parch al lagad. Gallout a ra cheñch e ankl krommadur gant sikour kigennoù hervez ar pellder.\nGwagroù an daeroù\nAr gwagroù daeroù a brodu un dourenn anvet dourenn an daeroù e doare ma chom gleb an daoulagad. An takennoù dour a zo sal hag a warez al lagad, da skouer pa'z eus poultren warno pe pa'z eus un doñjer bennak evel an oksidenn propanethial a teu d'eus an onion met ivez goude un drivliadenn.\nAn nervenn ar gweled\nAn nervenn gwelout a zo savet diwar strollañ neudennoù nervennus parch al lagad. Kas a ra ar skeudenn stummet d'an empenn.\nUr vouedenn treuzwelus, leuniañ a ra kev al lagad a-dreñv da strink al lagad. Servijout a ra da asuriñ sonnded al lagad ha da zerc'hel parch al lagad ouzh pale al lagad. Kaout a reer a-wechoù ar santimant gwelout sklêrijennoù dirak al lagad. Dont a ra eus ar fed e tremen gwerenn al lagad. Ma kendalc'h ar santimant, marteze eo re greñv o gwad en o gwaziennoù kas.\nGlas al lagad\nUr gigenn eo. Seurt stalafioù mab al lagad a servij da reoliañ ar c'hementad a sklêrijenn a tremen el lagad.\nAr c'horoid a zo e mouk. Pinvidik e gwaziennoù eo ar gwiskad mañ, bouetañ a ra glas al lagad hag ar gelligoù a dap ar sklêrijenn. Derc'hel a ra al lagad en ur c'hambr du ha gwareziñ a ra anezhañ ouzh skinoù an diavez hag a grou tommder.\nKorf ar malvennoù\nProduiñ a ra an imor dourek. Ennañ ez eus kigennoù a cheñch krommenn strink al lagad evit kaout ar wel lemmañ ha reizhañ.\nUn daou-ugent seurt lagadoù (daoulagadoù pe muioc'h) a zo e-touez al loened. Darn ne c'hallont nemet disheñvelout sklêrijenn diouzh teñvalijenn. Darn a wel al livioù hag ar stummoù.\nEvit gwelout eo ret dija kaout sklêrijenn produet gant andonoù gouloù kentrenk pe eilrenk.\nGlas al lagad a vrasa pe a vihana evit leuskel ar c'hementad a sklêrijenn mat da dremen.\nSae al lagad a hent ar skinoù lugernus davet parch al lagad. Reizhet e vo ar skeudenn gant strink al lagad hervez ar pellder.\nParch al lagad a dreuzfeurm ar skinoù lugernus en ur c'hannad nervennus, a-drugarez d'ar c'honoù ha d'ar bazhiugoù (kentañ gwiskad), d'ar fovea hag a zo liammet ouzh an nervenn optik, ha kas a ra anezhañ d'an\nAn nervenn optik a gas ar c'hannad d'an empenn lec'h ma'z eo treuzfeurmet e santadurioù al livioù.\nAn empenn a adsav santadur ar gweled e liv hag e donder.\nAn touellwelioù[kemmañ | kemmañ ar vammenn]\nParch al lagad a gas ar skeudenn e stumm ur c'hannad d'an empenn. Evel-se eo evit an holl.\nZonennoù gwelout an empenn a zielfenn ar gannadoù-mañ. Met a-wechoù, displegadenn an empenn a c'hell bezañ displann. E fazioù evit displegañ a zo anvet touellweloù, an touellweloù n'int ket gwelet er memes doare rak cheñch a ra an traoù bevet evit pep hini, n'hon eus ket gwelet ar memes traoù, n'eo ket bet dalc'het soñj eus ar memes skeudennoù.\nAn touellweloù a c'hell dont eus ar fed e vefe bet broudet kelligoù parch al lagad a resev ar sklêrijenn, neuze gall a reont bezañ skuizhaet, pe eus ar fed int bet krouet gant an empenn dre kannadoù nervennus resevet faos a-wechoù. AN empenn a glsk lakaat ster e pep lec'h, memes lec'h ma n'ez eus ket. Neuze ober a ra re, amplaat a ra ar c'hemmoù mat, krouiñ a ra trolinennoù, livioù, pellwelerezh, fiñvadennoù hag all hervez ar pezh a anavezer.\nEn-dro d'al lagad[kemmañ | kemmañ ar vammenn]\ndant al lagad\ntaol-lagad (hag a-daol-lagad)\nAdtapet diwar « https://br.wikipedia.org/w/index.php?title=Lagad&oldid=1963562 »\nKemmoù diwezhañ degaset d'ar bajenn-mañ d'an 18 C'hwe 2022, da 07:19.


Buhez ar Sent/1894/Perpet - Wikimammenn\nBuhez ar Sent/1894/Perpet\n◄ Aphraat Perpet Valtrud ►\nAr zant-ma a ioa ganet enn Aovergn hag en devoa kalz leve; mes ober a reaz ato eunn implij mad euz he zanvez. Piz oa outhan he-unan, mes e kenver ar beorien oa brokuz ha foran zoken, o veza bet hanvet da eskop e Tour, e labouraz aketuz da lakaat urs e peb tra enn he eskopti. Dougen a eure lezennou leun a furnez ken evit ann dud a iliz, ken evit ar bobl : unan euz al lezennou-ma a goundaone ann nep a vije bet mezo da jom eur miz heb tostaat ouz ar gommunion.\n« Enn hano Jezuz-Krist, evelse bezet great ! Me, Perpet, pec’her hag eskop Tour, am euz c’hoanteat diskleria ama va bolontez diveza abarz mervel, gant aoun na ve ankounac’heat ann dud paour goude va maro ha n’o defe ket ho lod euz va heritach. O c’houi a zo da dosta d’am c’haloun, c’houi, va breudeur muia karet, va c’hurunenn, va joa, va aotrounez ha va bugale! C’houi, peorien Jezuz-Krist, a zo bepred enn dienez hag a renk mont da glask ho poued; c’houi tuk klanv, intanvezed hag emzivaded keiz! Me hanv hag a ra ac’hanhoc’h heritourien euz va ho danvez, nemed ar pez am euz dija testamantet d’an iliz kathedral. Me a ro d’ehoc’h eta, dre ar skrid-ma va holl douarou, douarou labour ha douarou peuri, va foenneier, va c’hoajou, va guiniennou, va ziez, va jardinou, va lennou, va milinou, va aour, va arc’hant, va dillad, ha kement tra all am euz.\nAr zant-ma, goude beza roet he levriou d’he iliz kathedral ha staget outhi tammouigou leve, a zinaz ann nemorant euz he zanvez d’ar beorien. Mar d-eo eaz d’ehoc’h, ne c’houfac’h ober netra guelloc’h ken neubeut, abarz kuitaat ar bed-ma, eget testamanti eunn dra bennag d’ar paour, pe d’ann iliz, pe da lakaat pedi Doue evidhoc’h. Ar Zent, goude eur vuez a binijenn, o devoa aoun rak ar purkator ; penaoz c’houi n’o pefe ket, goude eur vuez karget a bec’hejou ? Hogen, mar bezit koundaonet da vont di ne c’hellot mui en em zikour hoc’h-unan, hag eunn taol ral eo e veac’h sikouret gant ar re all kement ha m’o pefe c’hoant. Grit eta brema ar pez ne vezo ket neuze enn ho kalloud, ha Doue, o velet ar volontez o pezo bet da baea ho tle d’he justis dre ann aluzennou, ar profou hag ar pedennou o pezo lakeat ober goude ho maro, en devezo truez ouz hoc’h ene, a zousai ho poan er purkator hag ho resevo kentoc’h enn he varadoz.\nAdtapet diwar « https://br.wikisource.org/w/index.php?title=Buhez_ar_Sent/1894/Perpet&oldid=23132 »\nKemmoù diwezhañ degaset d'ar bajenn-mañ d'an 27 Mez 2011, da 14:20.


Blog Lise Diwan\nBoued evit ar gelennerien\nBrezhoneg (eilvet klas)\nAr Marv evit Breizh\nBrezhoneg (kentañ klas)\nBrezhoneg (klas termen)\nDanevelloù Termen S Orañjez\nDanevelloù Termen S Melen\nIstor-douaroniezh (kentañ klas)\nAn dizingalderioù etre paotred ha merc’hed e-pad o studioù\nN’eo ket gounezet c’hoazh an ingalded etre paotr ha plac’h. Er bed pemdez e vez gwelet c’hoazh diforc’hioù, pe vefe eus tu al labour, ar mediaoù, hag all. Hiziv e vo studiet an dizingalderioù a c’heller gwelet er skol, hag e-kerzh ar studioù eus ur sell hollek.\nEus perzh ar c’h(g)elenner(ez)\nDiforc’hioù war ar c’hemer perzh er c’hlas\nStereotipoù a zo kalz e c’hoarioù ar vugale : eilpennet eo ar c’hooarioù war ar skeudenn ; ar volotenn mell-droad a vez kavet aliesoc’h gant ar baotred hag ar poupig aliesoc’h gant ar merc’hed.\nEn un doare hollek e vez merzhet ez eus un emzalc’h disheñvel gant ar c’helenner e-keñver kemer perzh ar skolidi. Boaziet eo ar baotred da gomz kreñv ha da blantañ reuz er c’hlasoù. An emzalc’h-se a c’heller gwelet evel un doare boutin da vezañ evit ur paotr gant ar gelennerien. Met ma vez tapet ur plac’h o flapiñ pe oc’h ober trouz e-pad ur gentel e vo kalz strishoc’h ar c’helenner eget ma vefe bet ur paotr (dre holl). Alies mat e vez graet an dra-se en un doare diemskiant hag hep merzhout netra. Met seurt emzalc’h a c’hell bezañ ur melezour eus ar gevredigezh. Desket ‘vez d’ar baotred kemer kalz ar gaoz ha d’ar merc’hed tevel ha “chom en o flas”…\nUr skouer all : ar goulennoù savet gant ar gelennerien. E darn vrasañ ar c’hlasoù e vez goulennet dreist-holl digant ar merc’hed displegañ ur gentel bet gwelet dija. Met pa ‘z eus anv eus donaat ar preder pe ober un enklask e vez goulennet muioc’h gant paotred en ober.\nOstilhoù skol revelour\nA-drugarez da veur a enklask ez eus bet merzhet e teu ul lodenn vras eus an dizingalderioù er skol eus an ostilhoù implijet er c’hlas, dreist-holl an dornlevrioù. Gant ar greizenn Hubertine Auclert ez eus bet dielfennet levrioù skol CP ha kavet ez eus bet titouroù dedennus : 36 % eus an tudennoù a zo maouezed ha 96 % eus ar baotred el levrioù a zo oc’h ober oberiantizoù skiantel. Memes mod, hervez an HCE (Haut Commité pour l’Egalité), 95 % eus ar skrivagnerien studiet er c’hlasoù eilvet a zo paotred. Reiñ a reont neuze ur skeudenn revelour-tre eus ar gevredigezh. Ur gudenn a zo e-keñver ar skouerioù roet d’ar vugale evit deskiñ. Ar skol a rankfe bezañ ul lec’h evit stourm a-enep an dizingalderioù-se…\nPetra eo ? An diforc’hidigezh pozitivel a zo ur mennoz ganet er Stadoù Unanet er bloavezhioù 1960-1970, er mare-se e oa implijet evit stourm a-enep an dizingalderioù e bed al labour. Ar fed aesaat ur strollad tud alies lakaet a gostez pe diforc’hiet (da skouer ar merc’hed) evit kempouezañ en-dro ar c’hevatalder etre an dud eo. Evit reiñ ur skouer liammet gant ar skol : reiñ muioc’h ar gaoz d’ar merc’hed evit enebiñ eus ar stereotip gwelet a-raok. Neuze daoust hag ez eus un doare efedus a-enep an dizingalderioù paotr/plac’h ? Tud ‘zo a gav eo ur mennoz mat met reoù all a lak war-wel ar fed implijout an diforc’hidigezh evit stourm a-enep unan all… Evit ar poent n’eo ket gwall implijet e Frañs met klasket ‘vez implijout ar meiziad-mañ da skouer er c’helenn.\nEus un tu hiniennel\nEus ar skol-vamm d’al lise\nAn dizingalderioù-se ne zeuont ket eus neblec’h. Kregiñ a reont abred-tre, adalek ar skol-vamm ; unan eus al lec’hioù sokialekadur kentañ etre paotred ha merc’hed. War ar porzh ez eus tu gwelet dija diforc’hioù etre c’hoarioù ar merc’hed ha re ar baotred : ar merc’hed vihan a lammo gant ar gordenn pe a chomo da c’hoari sioul, hag ar baotred a n’em ganno hag a c’hoario foot ; ha setu krouet stereotipoù ar c’hoarioù « merc’hed » hag ar c’hoarioù « paotred ».\nGant an OCDE (Organisation de Coopération et de Développement Economique) ez eo bet studiet e 65 bro ar fed ez a aesoc’h kuit ar baotred eus ar skol peogwir e soñjfent e vefe ar skol ur c’holl amzer : niverusoc’h ‘vefent neuze o vezañ hep diplom. Dre sizhun e tremenfe ar baotred 1 eurvezh nebeutoc’h war o deverioù eget ar merc’hed. El lise e vez kavet ar merc’hed er rannoù hollek (58,1 %) pe teknologel, met ket kement-se e rannoù micherel ha nebeutoc’h c’hoazh e reoù industriel. Da c’houde er rannoù hollek e vez kavet er rannoù L 80,5% a merc’hed, er rannoù ES 63,5% hag er rannoù S 46,3% dioute. An disheñvelderioù skol sklaer-se n’int ket liammet gant o barregezhioù personnel. Dont a reont eus ar familh, ar skol hag ar gevredigezh.\nStudioù dibabet goude ar bak\nHervez an OCDE ez eo an disheñvelder a reizh hag a zo an hini kreñvañ er skol, dreist-holl e-keñver choaz an danvezioù hag an disoc’hoù. Da skouer, pa gredont int kreñv e matematikoù, 8 paotr diwar 10 az aio davet studioù skiantel, padal ne vo nemet 6 plac’h diwar 10. 29% nemetken eus an diplomoù ijinouriezh a vez tapet gant merc’hed. Paotred az a muioc’h e klasoù prientiñ skolioù-meur bras, dreist-holl gant ar bak S (31% a baotred ha 19% a merc’hed) padal e vez tapet muioc’h ar bak S gant ar merc’hed (91%, ha 87% eus ar baotred). Gant ur bak S ez aio aesoc’h ar merc’hed d’ober studioù medisinerezh. E 2008 ez eo ar merc’hed 55,8% oc’h ober studioù goude ar bak, hag ar feur skoliata a zo uheloc’h evit ar merc’hed : 45,7% ha 35,8% evit ar baotred. Niverusoc’h int ivez o vont d’ar skol-veur da 18 vloaz pe nebeutoc’h. Merzhet eo bet ez a ar merc’hed davet studi micherioù hag a zegaso nebeutoc’h a arc’hant en dazont.\nMet ar stereotipoù a grog da cheñch\nTamm-ha-tamm ez a an dizingalderioù war zigresk, memes ma chomont c’hoazh uhel. Bremañ eo niverusoc’h ar merc’hed o kaout ar bak, ober a reont studioù hiroc’h, muioc’h a ziplomoù goude ar bak o deus eget ar baotred ha tu ‘zo merzhout ez eo brasoc’h an niver a studierezed eget a studierien. An doktorelezh a zo tost da gaout ur parder (bez ez eus enno 47,4% a merc’hed) ; ha posubl eo gwelet an dra-se e bro Suis, e bro Alamagn hag e Belgia ivez. Tu ‘zo merzhout ur parder e studioù an eko-merañ, an odontologiezh hag ar c’henwerzh ivez. An niver a verc’hed er c’hlasoù prientiñ en deus kresket eus 4,3% abaoe 1998, er rannoù skiantel hag ekonomikel. 12 ,3% muioc’h int ivez e studioù an ijinouriezh. Kresket eo kalz ivez an niver a verc’hed e studioù e-lec’h ma ne oant ket niverus-tre a-raok :\nSkol broadel ar varnouriezh : 35% e 1972  82% e 2008\nSkolioù an odontologiezh : 26% e 1975  63,9% e 2009-2010\nSkolioù mezeg-loened : 35% e 1986  72,6% e 2008-2009\nSkolioù kazetenniñ ha lennegezh : 67,7% e 2008-2009\nGwelet hon eus neuze e oa c’hoazh dizingalderioù bras etre merc’hed ha paotred er skol hiziv an deiz pe vefe eus tu ar gelennerien pe eus o zu dezho o-unan. Merzhet eo bet e oa diforc’hioù graet war ar c’hemer perzh er c’hlas, e oa ostilhoù skol ‘zo revelour, met e veze klasket memestra d’ober ar pezh a zo anvet « diforc’hidigezhioù pozitivel ». Studiet hon eus ivez ar fed ez eo an dizingalderioù-se krouet adalek an oadoù bihanañ hag en devoa un efed war choaz ar studioù goude ar bak. Gallet hon eus merzhout memestra e za un tamm war wellaat an diforc’hioù-se abaoe un nebeud bloavezhioù. Evit klozañ, un nebeud goulennoù evit skeudenniñ ar plas bihan a chom gant ar merc’hed er gevredigezh : war-bouez Marie Curie, daoust-hag e anavezit anvioù skiantourezed ? Ha gouzout a rit en devoa Mozart ur c’hoar ken barrek egetañ met ankouezet buan ?\nMoira Kerrain & Annouck Champion


Emmeline Pankhurst poltred 1913\nEmmeline Pankhurst (ganet Goulden; 15 a viz Gouhere 1858 – 14 a viz Even 1928) a oa ur stourmerez politikel ha penn ar strollad benelourezed Suffragette a stourme evit gwirioù ar merc'hed dreist-holl ar gwir votiñ.\nEmmeline Pankhurst o prezeganniñ dirak tud e New York City e 1913\nTaget kreñv e oa dre he zoareoù stourm, an istorourien a dabut c'hoazh evit gouzout ma oant bet efedus pe get. He labour a vez lakaet war-raok memestra evel ur bazenn diazez ha bras evit gwirioù ar merc'hed er Rouantelezh-Unanet.\nGanet e Moss Side, Manchester, adal kerent stourmerien politikel, Pankhurst he devoa graet anaoudegezh gant al luskad merc'hed o stourm evit ar gwir votiñ pa oa he 14 vloaz.\nAdtapet diwar « https://br.wikipedia.org/w/index.php?title=Emmeline_Pankhurst&oldid=1855790 »\nKemmoù diwezhañ degaset d'ar bajenn-mañ d'an 9 Du 2019, da 06:11.


Auvergne (rannvro) - Wikipedia\nUr pennad Auvergne zo ivez.\nLec'hiadur e Frañs\nPennlec'h ar rannvro Clermont-Ferrand\nDepartamantoù Allier (03)\nPennlec'hioù departamant Moulins\nNiver Arondisamantoù 14\nNiver kantonioù 158\nNiver kumunioù 1 310\nKadoriad ar C'huzul-rannvro René Souchon (Strollad Sokialour Gall)\nPrefed ar Rannvro Dominique Schmitt\nPoblañs hep kontoù doubl 1 335 938 (2006)\nGorread 26 013 km²\nStankter 51 a./km²\nAuvergne, pe Aovergn, alies e brezhoneg, a oa unan eus rannvroioù Bro-C'hall, krouet gant ar gouarnamant gall e 1955. Diskaret eo bet e 2015 ha staget he departamantoù ouzh ar rannvro nevez Auvergne-Rhône-Alpes.Clermont-Ferrand e oa ar pennlec'h.\nPevar departamant a gavedenni: Allier, Cantal, Liger-Uhel ha Puy-de-Dôme, dezhi Clermont-Ferrand da gêr-benn. Menezeier, lenneier, pradeier uhel e-leizh a gaver en Aovergn. Rannvro Auvergne a zo brasoc'h eget Arvern istorel ha disheñvel ivez pa'z a ouzh hec'h ober ivez ar braz eus ar Bourbonnais, ha darnoù eus Lenguadoc (Gévaudan, Velai, Vivarais) hag al Lyonnais (un darnig eus ar Forez).\nKêrioù : Moulins, Vichy, Montluçon, Le Puy, Saint-Flour, Riom.\nMenezioù : Cantal (menezioù), Monts Domats\nBroioù Rannvro Arvern (kartenn okitanek).\n↑ Geriadur Vallée, p. 49 («(an) Aovergn» roet da drede ha diwezhañ troidigezh goude «Bro-Arvern» hag «(an) Arvern»).\n↑ Istor Geografiezh 4re, TES, 2008, p. 356\nAdtapet diwar « https://br.wikipedia.org/w/index.php?title=Auvergne_(rannvro)&oldid=1965272 »\nRannvroioù kozh Frañs\nKemmoù diwezhañ degaset d'ar bajenn-mañ d'an 18 C'hwe 2022, da 08:38.


Pajenn:Le Gonidec - Bibl Santel pe Levr ar Skritur Sakr, eil levr.djvu/387 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/387\nbled, hi n’hô deûz két gelled hé iac’haat.\n16. Hôgen Jézuz a respoun̄taz hag a lararaz : Gwenn diskrédik ha fallakr, pé vété keit é vézinn-mé gan-é-hoc’h ? Pé vété keit é c’houzanvinn-mé ac’hanoc’h ? Digasîd ar bugel aman̄ d’in.\n17. Ha Jézuz a c’hourdrouzaz ann diaoul, hag éz éaz er-méaz anézhan̄, hag ar bugel a oé iac’héet war ann heur.\n18. Neûzé ann diskibled a zeûaz da gavout Jézuz a dû, hag é léverjon̄d d’ézhan̄ : Pérâg n’hon eûz-nî két gellet hé gâs-kuît ?\n19. Jézuz a lavaraz d’ézhô : Dré ann abek d’hô tigrédoni. Râg é gwirionez hel lavarann d’é-hoc’h, mar hô pé feiz ével eur greûnen zezô, é lavarfac’h, d’ar ménez-zé : Kéa ac’hann dî, hag éz afé, ha nétrâ na vijé dic’halluz évid hoc’h.\n20. Hôgen ar wenn-zé na véz kaset-kuît német gan̄d ar béden, ha gan̄d ar iûn.\n21. Hôgen pa oen̄d distrôed é Galiléa, Jézuz a lavaraz d’ézhô : Mâb ann dén a dlé béza lékéad étré daouarn ann dûd.\n22. Hag é lazin̄d anézhan̄, hag ann trédé deiz é savô a varô da véô. Hag en em c’hlac’hari a réjon̄t meûrbéd.\n23. Ha pa oen̄d deûd é Kafarnaom, ar ré a zavé ar gwiriou a dôstaaz out Per, hag a lavaraz d’ézhan̄ : Hô mestr ha na baé-hén̄ kéd ar gwiriou ?\n24. Hag hén̄ a lavaraz : Ia. Ha pa oé éad enn tî, Jézuz a ziarbennaz anézhan̄ ô lavarout : Pétrâ a vennez-dé, Simon ? Digan̄t piou é kémer rouéed ann douar ar gwiriou pé ann tellou ? Digan̄d hô bugalé hô-unan, pé digan̄d ann diavésidi ?\n25. Hag hén̄ a lavaraz : Digan̄d ann diavésidi. Jézuz a lavaraz dézhan̄ : Ar vugalé ’ta a zô kuît d’hô faéa.\n26. Hôgen évit na rôimp kéd a wall skouér d’ézhô, kéa d’ar môr, ha taol eunn higen ; hag ar c’hen̄ta pésk a vézô saved eûz ann dour, kémer-hén : hag ô tigeri hé c’hénou, é kavi eur péz-arc’han̄t ; kémer-hén̄, ha rô-hén̄ d’ézhô évid-oun, hag évid-oud.\n1. Enn heur-ze ann diskibled a dôstaaz oûc’h Jézuz, hag a lavaraz : Piou, war da vénoz, eo ar brasa é rouan̄télez ann én̄vou ?\n2. Ha Jézuz a c’halvaz eur bugel bihan, hag hen lékéaz enn hô c’hreiz.\n3. Hag é lavaraz : É-gwirionez hel lavarann d’é-hoc’h, pénaoz ma na zistrôit két, ha ma na zeûit két hével out bugalé vihan, n’az éot kéd é rouan̄télez ann én̄vou.\n4. Piou-bennâg éta en em izélai ével ar bugel-zé, hen-nez eo a vézô ar brasa é rouan̄télez ann én̄vou.\n5. Ha piou-bennâg a zigémer em hanô eur bugel bihan ével-sé, am digémer-mé.\n6. Hôgen piou-bennâg a rôi gwall skouér da unan eûz ar vugaligou-zé péré a gréd enn-oun, gwelloc’h é vé d’ézhan̄ é vé staget ouc’h hé c’houzoûg eur méan milin hag é vé taoled é gwéled ar mor.\n7. Gwa d’ar béd dré ann abek d’ar gwall skouériou. Râk réd eo é teûfé gwall skouériou : hôgen koulskoudé gwa d’ann dén eûz a béhini é teû ar gwall skôuér.\n8. Hôgen ma rô da zourn, pé da droad gwall skouér d’îd, trouc’h-hén̄, ha taol hén̄ pell diouz-id. Gwell eo d’îd mon̄d er vuez moñ pé gamm, égét kaoud da zaou zourn pé da zaou droad ha béza taolet enn tân peûrbaduz.\n9. Ha ma rô da lagad gwall skouér d’îd, diframm-hén̄, ha taol-hén̄ pell diouz-id. Gwell eo d’îd mon̄d er vuez born, égét kaoud da zaoulagad ha béza taolet é tân ann ifern.\n10. Likid évez na zisprizfac’h nikun eûz ar vugaligou-man̄ : râk hel lavaroud a rann d’é-hoc’h, pénaoz hô élez enn én̄vou a wél bépréd dremm va Zâd, péhini a zô enn én̄vou.\n11. Râk Mâb ann dén a zô deûed da zavétei ar péz a ioa kollet.\n12. Pétrâ a vennit-hu ? Mar en défé eunn dén̄ kan̄t dan̄vad, hag é teûfé unan anézhô da véza dian̄ket, ha na lezfé kéd ann naon̄ték ha pevar-ugen̄d\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/387&oldid=154835 »\nKemmoù diwezhañ degaset d'ar bajenn-mañ d'an 20 Her 2019, da 12:10.


Kaozeal:Kanton ar Sal - Wikipedia\nKaozeal:Kanton ar Sal\nEilet diwar: Wikipedia:Pajennoù da nullañ Gwendal 18 Eos 2010 da 15:45 (UTC)\nKanton Sal-Breizh[kemmañ ar vammenn]\nFazi en titl : Kanton ar Sal eo an anv reizh. --Yun (kaozeal) 12 C'hwe 2010 da 19:55 (UTC)\nGraet. --Y-M D 13 C'hwe 2010 da 23:12 (UTC)\nN'ouzon ket petra eo an anv reizh, na reizh hervez piv, met an daou stumm a lennan er pennad hiziv. Evel ma lavarer "le Sel-de bretagne" e galleg ofisiel, ha "le sel" e galleg ar pemdez Bianchi-Bihan 14 C'hwe 2010 da 10:24 (UTC).\nUn dra a gavan iskis: Ar Sal? ha n'eo ket ar Sall, evel e kig-sall? Bianchi-Bihan 14 C'hwe 2010 da 10:30 (UTC)\nMe n'am eus respont ebet, met ret e vefe gouzout, din da reizhañ al liammoù neuze. --Y-M D 16 C'hwe 2010 da 13:50 (UTC)\nAr Sal a gaver e geriadur An Here, e deiziataer 2010 Skol an Emsav, hag e lec'hienn Ofis Ar Brezhoneg. --Yun (kaozeal) 16 C'hwe 2010 da 14:16 (UTC)\nN'ouzon ket ha fiziañs dall a c'haller kaout atav en udb evel un deiziataer, met tremenomp dreist ar c'harzh-se: ar Sal zo ivez e geriadur RH, chom a ra afer ar Sal ha Sal-Breizh, a seblant din bezañ evel afer Ar C'hastell-Nevez ha Kastell-Nevez ar Faou. D'am soñj eo unan eus an degouezhioù ma vez reizh an adkasoù, e-skoaz niver an adkasoù diezhomm. Bianchi-Bihan 16 C'hwe 2010 da 17:34 (UTC)\nAdtapet diwar « https://br.wikipedia.org/w/index.php?title=Kaozeal:Kanton_ar_Sal&oldid=1570989 »\nKemmoù diwezhañ degaset d'ar bajenn-mañ d'an 4 Mae 2014, da 17:04.


John Davis Skilton Jr. - Wikipedia\nJohn Davis Skilton Jr.\nJohn Davis Skilton Jr., bet ganet d'an 28 a viz C'hwevrer 1909 e Cheshire (Connecticut, Stadoù-Unanet Amerika) hag aet da Anaon d'an 22 a viz Genver 1992 e Bridgeport (Connecticut, SUA), a oa ur mirour mirdi stadunanat hag a gemeras perzh en Eil Brezel-bed evit adkavout ha saveteiñ an oberennoù arz bet laeret gant an Nazied en Europa a-bezh.\n1 Studioù hag an Eil Brezel-bed o tont...\n3 War-lerc'h an Eil Brezel-bed\nStudioù hag an Eil Brezel-bed o tont...Aozañ\nE studi a reas e Skol-veur Yale ha tapout ur vachelouriezh skol-veur e 1933 hag ur vestroniezh skol-veur war an arzoù e 1936. Meur a veaj a reas en Europa e-kerzh e bennad studi, o heuliañ kentelioù e Skol-veur Pariz (Bro-C'hall) peurgetket. Paket e ziplomoù gantañ ez eas da virour National Gallery of Art e Washington D.C. (SUA) ma tarempredas Lamont Moore (1909-1988), Charles Percy Parkhurst (1913-2008) ha Craig Hugh Smyth (1915-2006) hep goût e oa tonket an holl anezhe da vont da vMonuments Men a-benn un nebeud mizioù. Kemer a reas perzh e tres skarzhañ oberennoù arz National Gallery da zDomani Biltmore e-kichen Asheville (North Carolina, SUA) e 1942 : adalek miz Genver betek miz Mezheven 1943, a-gevret gant Smyth, e reas war-dro delc'her a-ratre ha gwareziñ anezhe en o lec'h stokañ nevez da c'hortoz.\nE-pad an Eil Brezel-bedAozañ\nE miz Gwengolo 1943 ec'h enrollas Skilton en US Army ha lakaet e voe e rannad vezegiezh an 69vet batailhon troadegiezh ardivinkaet (16vet rannarme hobregonet). E penn-kentañ 1944 e voe anvet da ofiser e Monuments, Fine Arts, and Archives program e Bro-C'hall, ur strollad krouet e miz Mezheven 1943 gant ar jeneral Dwight D. Eisenhower (1890-1969) hag a raed Monuments Men anezhañ.\nluc'hskeudennet e dibenn an XIXvet kantved.\nPa voe dieubet Plougastell-Daoulaz (Penn-ar-Bed, Breizh) gant al lu stadunanat e miz Eost 1944 e voe peuzdistrujet kreiz-kêr ha foeltret-mat he c'halvar. Goude bezañ lakaet er goudor (e grignol presbital an iliz) an delwennoù hag ar skolpennoù maen da-heul ar bombezadegoù kent e prometas al letanant Skilton distreiñ hag ober war-dro ratreañ ar monumant. An dra lâret a voe sevenet rak a-drugarez da Plougastel Calvary Restoration Fund Inc bet savet gantañ kenkent ha distroet da SUA e c'helljod ratreañ an delwennoù, ul labour kaset da benn gant ar c'hizeller John Millet e 1948-49. Anvet e voe Skilton da geodedad a enor gant kêr Blougastell e 1959.\nEstreget e Breizh e strivas an ofiser stadunanat da wareziñ ha reneveziñ teñzorioù an amzerioù kozh. Bombezet puilh e voe Würzburg (Bavaria, Alamagn) d'ar 16 a viz Meurzh 1945 ken e kouezhas toenn goad Annez Würzburg en he foull o lakaat an daolenn Olimpo attorniato dalle quattro parti del mondo gant al livour italian Giambattista Tiepolo (1696-1770) dindan an amzer. E-pad sizhunioù e tastumas prenn evit dresañ an doenn ha kavout a reas ur berniad hanoch e-kichen Ochsenfurt hag a gasas, o dranellañ war-c'horre ar Main, da Heidingsfeld. Goude bezañ savet un heskennerezh, gant e arc'hant dezhañ, da droc'hañ an hanoch e c'hoursellas ur skipailh ijinourien, labourerien ha tisavourien alaman evit ma vije dreset an doenn a-raok da livadur dispar ar sel bezañ peurzistrujet gant ar glaveier. Ne voe ket peurachuet al labourioù divent-se a-raok 1987 a-benn ar fin. Deroet e voe ar Verdienstkreuz (Kroaz an Dellezegezh) da Skilton gant gouarnamant Republik Kevreadel Alamagn.\nWar-lerc'h an Eil Brezel-bedAozañ\nGoude ar brezel, hag eñ distroet d'e vro c'henidik, ez eas da labourat e Brooklyn Museum (New York), Detroit Institute of Arts (Detroit (Michigan, SUA) hag e Palieroù arz Parke-Bernet (New York). Enoret e voe gant ar gouarnamant gall a zeroas Medalenn an Anaoudegezh c'hall hag al Lejion a enor dezhañ. Embannet e voe e eñvorennoù troet e galleg el levr Défense de l'Art Européen (Souvenirs d'un officier américain « Spécialiste des Monuments ») e 1948. E-pad tregont vloaz e chomas prezidant Kevredigezh-koun ar ganerez poloniat Marcelina Sembrich-Kochańska (1858-1935) hag oberiant-kenañ en aozadur Festival Spoleto (dalc'het e Charleston, South Carolina). Ezel a-hed buhez eus Akademiezh ar Varzhed stadunanat e oa.\n↑ E New Haven (Connecticut), SUA.\n↑ Bachelor of Arts e saozneg.\n↑ Master of Arts e saozneg.\n↑ Istor ar strollad-mañ a oa bet kontet e 2007 el levr Monuments Men: Allied Heroes, Nazi Thieves and the Greatest Treasure Hunt in History gant Robert Morse Edsel hag e 2014 er film The Monuments Men gant George Clooney.\n↑ Academy of American Poets e saozneg.\n(en) The Monuments men\nAdtapet diwar « https://br.wikipedia.org/w/index.php?title=John_Davis_Skilton_Jr.&oldid=1836257 »\nDernière modification le 17 Mae 2019, à 07:36\nKemmoù diwezhañ degaset d'ar bajenn-mañ d'an 17 Mae 2019, da 07:36.


Wikimammenn:Babel - Wikimammenn\nTour Babel (1563), gant Pieter Bruegel an Henañ\nAesaat a ra ar patromoù yezh evit an implijerien an eskemm etre kenlabourerien ar Wikimammenn dezho yezhoù disheñvel. Savet int bet, e penn-kentañ, e Wikimedia Commons, hag adkemeret da c’houde e Meta-Wiki ha goude-se e meur a Wikipedia all.\nGellout a rit sellet ouzh ar patromoù zo e commons:Commons:Babel pe e meta:Meta:Babel templates. Evit yezhoù zo n’eo ket klok an dibab patromoù c’hoazh : Aliet eo mont da welet ur wech an amzer ouzh ar Wikipedia saozneg ivez a c’haller kavout warnañ un dibab yezhoù ledan zo disheñvel un tamm eus patromoù commons ha meta.\nAdtapet diwar « https://br.wikisource.org/w/index.php?title=Wikimammenn:Babel&oldid=45455 »\nKemmoù diwezhañ degaset d'ar bajenn-mañ d'an 19 Her 2012, da 03:34.


Kelc'h Maksen Wledig: Meizad ur Stad Vrezhon\nForum Kêrvreizh Nous contacter Plan du site RECHERCHER Site de Kêrvreizh Site de Yann-Ber Tillenon\n"Facebook" e brezhoneg\nPerak Emsav ?\nUnvanadur an istoregezh\nAl luskadoù politikel e Breizh e dibenn 1966\nStourm ar Chalotez\nMeizad ur Stad Vrezhon\nLec'h ar yezh en Emsav hag er Vro\nEnkadenn ar bloavezhioù pemont\nUn Aozadur politikel\nAn dislavar politikel\nUr Politikerezh diavaez\nHENT AR SOKIALOURIEZH E BREIZH\nHag-eñ ez eus ur sevenadur brezhon\nHag eñ ez eus ur gudenn eus an teodyezhoù e Breizh?\nBruderezh ha reizhded\nRoll an Emsav\nYouenn Olier, Opiom an Emsav\nEmsav ha Kendalc'h\nSter hon istor\nRoparz Hemon, Studi hon istor.\nAn Emsav evel ober hag evel istor\nAr c'hwezekved kantved ha Beltram an Arc'hantreg\nPelec'h gwriziennañ ?\n"Nevenoe, Den a vrezel, Krouer ur Stad"\nLec'h Gwalarn en Emsav. 1.\nLec'h Gwalarn en Emsav. 2.\nKendiviz kentañ: Penaos urzhiañ al labour emsavel\nEil kendiviz: Buhez an Emsaver\nHag eñ e c'hell an Emsav kaout ur politikerezh diavaez war hirdermen\nPenaos anaout an Emsav war an dachenn ?\nEzhommoù amemsavel an Emsaver\nStad ar boblañs e Breizh\nKendereoù ha politikerezh e Breizh\nKudennoù pleustrek an aozadur politikel brezhon\nEvezhiadennoù war an dugelezh e Breizh\nPerak devezhioù studi politikel ?\nUnvaniezh an Emsav\nDemokrategezh ha frankiz-dezeviñ\nDremm dispac'hel ar brezhoneg\nNotennoù armerzhel (10) Ar c'horvoder broadel kevanstrolloù broadel\nDafar grammadur vrezhonek\nPal an emsav, an dra-se a oar an holl, a zo bet a-viskoazh savidigezh ur Stad Vrezhon e stumm pe stumm. Moarvat, abaoe derou ar c’hantved-mañ, eo bet komprenet e ranke pobl Vreizh adsevel ur Stad bennak anez bezañ barnet da vont da get. Meizet eo bet ar Stad-se e meur a zoare, daoust ma anzave an holl re a erbede ar savidigezh anezhi ne c’helled ket tremen hepti.\nPeurvuiañ e oa renet ar stourmerion gant o spontoù hag o rakvarnioù pa glaskent termeniñ ar Stad-se. Da skouer, pa ginnigent ur Stad sujet da Vro-C’hall, hep perzhioù gwirion ur Stad, e oant renet gant ar soñj e oa ret didaeriñ ar pennadurezhioù gall ha gonit o madelezh evit ma asantfent dre gaer reiñ o goulenn d’ar Vrezhoned. A-wechoù all e tiazezent o goulennoù war ul lezennelouriezh aet e-maez a c’hiz.\nEtre an daou vrezel, da skouer, e raed kalz a reuz endro da feur-emglev 1532, e giz p’en dije bet hemañ un dalvoudegezh bennak, diazezet ha ma oa bet da heul un drouziwezh soudardel dieiltro. Lod all, zoken, a nac’he resizañ e nep doare, koulz lavaret, bevennoù ar Stad a oa ezhomm anezhi gant ma vije bet goulennet en anv ar « vroadelouriezh » e vije bet mat atav. Dre vras e oad techet en amzer-se da grediñ e c’helle ar vroad end-eeun bezañ distag diouzh ar Stad.\nEno, dres, edo ar fazi. Daoust maz eo bet graet broad Vreizh gant an istor n’eo ket diazezet he gwirioù war an istor, na war ar gwir, etrevroadel pe get. Adal ma anzaver ez eus ur vroad vrezhon hag he deus ar gwir da vevañ eo e tegemerer war un dro ivez e tle kaout kement perzh he deus ezhomm ur vroad evit bevañ e gwirionez, da lavarout ur Stad vroadel pe ma karer ur Stad klok.\nAr Stad e gwirionnez n’eo nemet ar vroad hec’h unan, he buhez, ha n’eus diforc’h ebet etre ar Stad ha buhez ar vroad. Kement a zo graet adal bremañ abenn adsevel ar sevenadur, da skouer, a denn ivez war un dro da grouiñ ur framm stadel.\nUr vroad a zo da entañ ur gumuniezh ha n’eus kumuniezh ebet hep urzhiadur nag ere start etre an izili anezhi, pe kentoc’h hep framm a c’hell aotren d’ar bobl dibab hec’h hent e giz ma kar. Pa implijer ar ger framm e intenter ar menoz e tle ar bobl mirout an intrudu da reiñ d’he buhez al liv a zereo outi. Hogen merkañ a ra ivez un disrann krenn diouzh ar frammoù estren a vir ouzh pobl Vreizh end-eeun da embreger he frankiz. E gerioù all, ne c’heller meizañ Stad Vrezhon ebet, nemet dishual e ve.\nDishualded diavaez koulz ha dishualded diabarzh. Da lavarout eo ne c’hell ket ar Stad Vrezhon dileuriañ ur rumm eus ar bobl, hogen ar bobl a-bezh. E roll eo bezañ tredeog etre al luskadoù a zo o labourat e diabarzh ar bobl hag a denn, dre genc’hoari etrezo, da stummañ tonkadur ar vroad. E roll eo eta gwareziñ an ensavadurioù politikel a aotreo da bobl Vreizh dibab hec’h hent. Un diforc’h a zleo bezañ atav eta etre ar Stad hag ar gouarnamant, roll ar Stad o vezañ gwareziñ frankiz diavaez ha diabarzh ar bobl. Emsav 2 C'hwevrer 1967.\nYann-Ber TILLENON. Kelc'h Maksen Wledig\nRéalisé avec Typo3 Mentions légales Kelch-Maksen-Wledig 2006-2007


Buhez ar Zent. pages 316, 317, 318. Encyclopédie Marikavel.\npages 316, 317, 318\nPer a oa ginidik eus a Veron, en Itali. E gerent a oa manicheaned. Hogen, ar Vanicheaned a oaen amzer-ze ar pez m'eo ar Franmasoned en amzer-man. Troet war an hent fall evel ma oant, tud Per ne c'houlennent ket gwell eget gwelet o mab o vont d'o heul.\nA drugare Doue, en Veron ne oa mestr-skol ebet diouz o zu, ha Perig, er-mêz eus ar gêr, a dapas eur gelennadurez vat ha kristen. Eun abarde ma oa o tont eus ar skol, ec'h en em gavas gant eur eontr d'ezan, eun advokad, manichean penn-kil-ha troad.\n- Petra teus desket hirie ? emezan.\nHag ar bugel, ken dinec'h ha tra, da lavaret :\n- Me a gred en Doue, an Tad Holl-C'halloudeg, krouer an nenv hag an douar...\n- Ro peuc'h, eme ar eontr, war eun ton garo, ro peuc'h.\nMes ar c'hrouadur dispont a yeas betek penn e gentel.\n- N'eo ket gwir ar pez teus lavaret, eme an advokad; Doue en deus krouet an nenv, mes an diaoul eo en deus krouet an douar !\nTouellerez Satan eo ne devoa laket ar greden-ze d'en em astenn. C'hoant en devoa, an êl lorc'hus zo anezan, da vezan adoret ha servijet evel doue, evel doue ar bed-man, doue ar blijadur, doue an hudurnez, doue al lonkerez, doue ar gwall-dechou, hag ar re a vije bet e zervijerien er bed-man a vije e sklavourien er bed-all.\nPerig a respontas d'e eontr :\n« An diaoul, emezan, n'eo nemet eur c'hrouadur dizent, zo laket gant Doue en pinijen hag a chomo en pinijen epad an holl eternité. »\nAn advokad, yennet gant eur bugel seiz vla, a reas e glemm d'an tad : « Arabad eo kas ken ar pôtr-ze d'ar skol, emezan, rak, anez, e heuilho ar relijion gristen, e teuio da vezan desket hag e raio gaou bras ouz hon c'hostezen ! »\nAn tad a c'hoarzas o klevet e vreur : « Kredennou eur c'hrouadur seiz vla, emezan, daoust hag ezom zo d'ober van oute ? »\nKoulskoude e tennas e bôtr eus skol gristen Veron hag e kasas anezan da skol-veur Bologn; mes hounnez a oa ken kristen-all, ha deskadurez kalz uheloc'h a veze roët enni.\nEno, pell diouz e dud, Per a 'n em stagas da vat ouz lliz Rom; ober a reas anaoudegez gant sant Dominik, ha, da c'houezek vla, e c'houlennas gwiskan saë e Urz. Eur wech beleget, en em dôlas da brezek dre an Itali-uhellan.\nE zantelez hag e viraklou a harpe e gomzou hag a roë d'eze eun nerz dispar. Alïes an ilizou a veze re vihan diouz an dud a zirede d'e selaou, hag e veze red d'ezan mont da brezek war ar plasennou.\nAr Vanicheaned, a golle gantan dre mac'h ee, a deuas da gaout kement a gâs outan, ma rojont arc'hant da zaou zen fall evit e lazan. D'ar 5 a viz ebrel 1252, Per a oa o vont eus a Rom da Vilan, pa oe darc'haoet gantan, en Barlasina, eun tol bouc'hal en e benn. An den santel a gouezas d'an douar hanter-varo, hag o c'hlebian e vizied gant e wad, e skrivas war an douar : « Me a gred en Doue. »\nAr muntrer-all a zarc'haoas eun tôl-all gant ar zant, a yeas betek ar galon hag e lazas mik.\nPer n'en devoa c'hoaz nemet c'houec'h vla ha daou-ugent. War e ve e c'hoarvezas kement a viraklou ma oe laket e hano war roll ar zent, eur bla hepken goude e varo, gant ar pab Innosant IV.\nAr Franmasonerez a zo eur vreuriez euzus, mar zo unan, a labour dre guz ha gwasan m'hall, da ziskar ar relijion, an tiegeziou hag ar rouanteleziou.\nHe izili a gemer an hano a Franmasoned, abalamour, war a lavaront, o c'harg eo sevel a-neve templ Salomon. Red eo mont dre ar Venec'h ru betek ar Vanicheaned evit kaout ar vammen aneze.\nAl loc'hen gentan a zavas ar Franmasoned er Frans a oe grêt eu Pariz er bla 1725; hanter-kant vla goude, e oa ouspen pevar-ugent dre ar vro; kant hanter-kant vla goude, er bla 1875, e oa 400 lochen ha 400.000 Franmason; dre ar bed holl, e c'hell bezan 12.000 lochen, daou pe dri villion a Franmasoned o tarempredi aneze.\nD'ar 27 a viz ebrel 1738, gant ar pab Klemant XII ;\nD'an 18 a viz mae 1751, gant ar pab Beneat XIV ;\nD'an 13 a viz gwengolo 1821, gant ar pab Pi VII ;\nD'an 13 a viz meurz 1825, gant ar pab Leon XII ;\nD'ar 25 a viz gwengolo 1865, gant ar pab Pi IX ;\nHa d'an 20 a viz ebrel 1884, gant ar pab Leon XIII.\nAr Franmasoned a zo tud ha n'heller ket hanter ziskuilh o fallagriez, nag hanter stourm oute. I eo p deus digaset dispac'h 1789; i eo o deus laket dibennan ar roue Loeiz XVI; i eo a had, heb ehan, an dismanlr dre ar rouanteleziou; i eo a hij hag a zihij Kador sanl Per, gant eur gounnar-ifern, en esper he diskar; i eo o deus krouet, en o lochennou hudur, kement lezen fallakr a wask ar gristenien; i eo o deus digaset lezen an divors (1884), evit dismantr an tiegeziou; lezen ar skol dizoue (1882), evit koll ar vugale; lezen an disparti (1905), evit mougan an Iliz.\nAn Iliz ne vezo biken disharet, kaer o devo ar Franmasoned hag o mestr, an drouk-spered, skei warni, abalamour m'eman dorn Doue ouz he derc'hel en he zav; mes diouz ma poanio he bugale da viret he gourc'hemennou, da anzao he C'hredo ha da zifenn he gwiriou, e lufro muioc'h pe nebeutoc'h.


Pajenn:Inisan - Emgann Kergidu.djvu/327 - Wikimammenn\nPajenn:Inisan - Emgann Kergidu.djvu/327\n— Sell, te a zo a-ze, kere ?\n— Ia, emez-han.\n— Ha da beleac’h ez ez evel-se ?\n— Red eo d’ign tec’het diouc’h Plouenan, rak mervel a rankfenn gand an naoun e Ponnt-Eoun, me, va grek ha va bugale. Mont a ran da chom en eur vro-all.\n— Enn eur vro-all ne vezi ket anavezet hag e vezo eaz d’id dont var an tu mad, rak pell braz a zo ne valeez ket var an hent eeun.\nN’oa ket re sklear c’hoaz, evelato e velen lagad ar c’here o lugerni gand an drouk ouc’h va c’hlevet ; anat oa ne rean ket a vad d’he galoun ; anat oa n’en doa ket a c’hoant da zistrei var an hent mad. Pa veliz kement-se, e roiz eun taol fouet d’am marc’h, ha me ac’hano.\n— Salo e ve guir ar pez a livirit d’eomp a-ze, eme baotred Lopreden !\n— Ker guir eo ha m’her lavaran d’eoc’h, eme an trafiker amann.\n— Mad, guell a-ze !\nArabat eo d’eoc’h beza souezet o velet kement a fouge e paotred Lopreden pa glefchont oa eat kere Pount-Eoun enn e hent. Ha setu aman perak : Ar c’here a ioa anavezet er parresiou a dro-var-dro, a-bell hag a-dost ; enn-ho oa bet gand ar zoudarded, hag e pep leac’h en doa lezet merk he graban ha roud he grizder. Goasoc’h oa zoken eged ar zoudarded, abalamour ma gouie giz ar vro, ha ma kave easoc’h he bleg da ober poan ha drouk d’an dud vad. Dre’n abek-se, pa veze paotred Lopreden er marc’hajou hag er foariou, pa vezet oc’h esa prena pe verza, pa veze goulennet digant-ho, evel m’hor boaz d’hen ober, a beleac’h oant, ha pa respountent oant a Lopreden, e veze komzet dioc’h-tu er c’hiz-man out-ho :\n— C’houi a zo euz a Lopreden ?\n— Ia, a lavarent.\n— Ar gear-ze a zo azioc’h Pount-Eoun, a gaf d’ign ?\n— Ia, a lavarent adarre, azioc’h.\n— Neuze ec’h anavezit eur c’here a zo eno hag en deuz great kement a zrouk epad an dispac’h. Mar d-ouc’h henvel ouc’h hennez, ne dle ket beza brao ober marc’hajou ganeoc’h.\nAr c’homzou-ze a bike paotred Lopreden enn ho c’haloun, rak n’euz ket muioc’h a dud fall e Plouenan eged el leac’h-all, ha nebeutoc’h marteze e Lopreden eged e pep leac’h.\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/327&oldid=103692 »\nKemmoù diwezhañ degaset d'ar bajenn-mañ d'an 28 Mez 2017, da 15:52.


Tanniou Goël Yann - Wikimammenn\nTanniou Goël Yann\nskrivet gant Anatol ar Braz\nnn 76, p. 3 - 1887\nNan ! Breiz-Izel na n’eo ket maro ! Na n’eo ket maro c’hoas ar vrô-goz ! Beo a eo c’hoas ar goad enn he c’halon, evel tanniou goël Yann war an tossennou.\nAn noz a zo krog da ziskenn : an tantet a zo prest, war blaçen ar bourg ; planted’zo bet eur berchen enn he greiz, ha deuz beg ar berchen a zo bet, staguet eur boket bleuniou. Pep hini a neuz roet he fagoden : ar pinvidig a n’euz digaset eur zamm skillou, hag ar paour he vec’h raden sec’h. Gwech-all, mêmes, ma m’euz zonj, pa oant eunn tammik kanfart, a m’euz laëret alies a voud lann da vern ar fornier. Marfat an aotrou Sant Yann a neuz aboé pardonet d’in…\nZilaouit ! emân bremân er c’hleier o sôn ; dor vraz an Ilis a zo digor. Gwisket evel evit ar goëliou bers, ar person a zeu emez en eur ganân, ha, war he lerc’h, ar bobl oll, paotred ha plac’hed, koz ha yaouank, ha hadlavar ar gan war un ton joaüs.\nArru e ar brocession dirag an tantet. Eur sklerijen vraz a lamp da gad an env, skanv ha laouenn. An oabl a zo evel digoret. Ha na n’euz ket eur bourg enn Breiz, enn pehini d’ar moment se na ve ket goëlet tan goël Yann o c’hijan he benn ruz, enn kreiz an noz sklerijennet.\nEnn amzer hon zadou koz, e vije gwelet kement-all war meneïou an Ekoss pe war rec’hel an Irland ; Pep den nerzus oa’bars er vrô a gemêre neuzé he gleve pe he falc’h, ha dre an nôz a bartie da gaout an tanniou vit goud pelec’h e oa brezel. Breman ive tanniou goël Yann a lavar da vreiz oll kemer he falc’h mes evit brezel an ed daro, ha war lerc’h ar brezellerien an irwi n’em c’holo a damoez…\nDewit eta, tanniou goël Yann, ha roït kalz a ludu, ma nevo pephini he damm, vit hen meski gant he deil ha kaout c’hoas er bloavez a zeu ken kaër gwiniz’vel er bloaz-man ! Ha c’houi, Breizaded, va broïz, miret oll ho kiziou koz ! C’hadet war ho parkou ludu Sant-Yann. Ma na ra ket a vad, na reïo ket ivez a drouk.\nAdtapet diwar « https://br.wikisource.org/w/index.php?title=Tanniou_Goël_Yann&oldid=150913 »\nKemmoù diwezhañ degaset d'ar bajenn-mañ d'an 11 Mae 2019, da 18:09.


Ar priz lennegel Sten Kidna\nKrouet e oa bet e 2009, àr un dro get ar priz «Bernard Moitessier» (e galleg) er Bonoù. Enoriñ a ra ar priz Sten Kidna bep blez ur levr faltazi nevez e brezhoneg (romant pe danevelloù). Ar skriv hag an embann e yezh ar vro a vez soutenet get ar priz-se, dre ur skoazell argant.\nPriz Sten Kidna 2021\nRoet eo bet priz 2021, a-gevred get ti-kêr An Alre,\nda Gristian Braz evit e levr "Kroashent-tro (danevelloù 2)" (Al Liamm, 2020) !\nDegemeret e oa bet Kristian Braz get Kerlenn Sten Kidna, en Alre d’ar sadorn 25 a viz Gwengolo 2021, er sal Louis Massé, evit ur pennad komz a-zivout e zastumad danevelloù « Kroashent-tro (lodenn 2) », embannet get Al Liamm.\nD’ar seizh den a yae d’ober ar juri e oa bet roet da lenn ar pemp dastumad a oa bet rakdibabet, ha dilennet o deus an dastumad-mañ, skrivet en ur brezhoneg a galite, frazennoù efedus ha dibompadus. Plijet en deus ivez d’al lodenn vrasañ ag ar juri ivez abalamour da demoù, lec’hioù ha prantadoù liesseurt an danevelloù, en o mesk bro-Iwerzhon e prantad an « trubuilhoù », Berlin e gre ar brezel yen, menez Are, buhez ul labourer divroet e bro C’hresia...\nDaet oa ur pemzek bennak a dud da gomz get ar skrivagner. Gurvan Nicol a oa aze e anv ar c’huzul-kêr hag en doa roet ar chekenn 500 € d’an den, kement ha souten e labour.\nUn emglev zo etre an ti-levrioù Vent de Soleil en Alre hag ar Gerlenn evit prenañ ar levrioù evit ar juri, hag ivez reiñ an tu d’an dud da brenañ ar levr en deus gounezet, « Kroashent-tro, danevelloù 2 ». Ar re-se a c’hell bout kavet e sal ar Gerlenn pe en ti-levrioù (12€).\nLevroù priziet da ziwezhañ\nDre faot Fauré (romant)\nOuzh skleur an noz (romant)\nTroiad en Ifern (romant)\nBar Abba (romant)\nPriz Sten Kidna 2016\nRoet 'zo bet ar priz Sten Kidna d'ar sadorn 4 a viz Mezheven en Alre :\nda vMikael Madeg evit e levr "Dispac'h" (Kêredol, 2014)\nUn abadenn Brezhoweb a zo bet graet diàr e benn.\n6 romant a oa àr ar renk ar blez-mañ :\n- Bara Brith, David ar Gall, Al Liamm, 2015\n- Diskrap e Skabyar, Yann Gerven, Al Liamm, 2015\n- Udora, Paskal an Intañv, Al Liamm, 2015\n- N’eus ket a garantez eürus, Goulc’han Kervella, Skol Vreizh, 2015\n- Dispac’h, Mikael Madeg, Kêredol, 2014\n- Divemor, Pierre-Emmanuel Marais, Al Liamm, 2015\nUr eil priz evit talvoudekaat brezhoneg bro Gwened : priz Michel Demion.\nRoet eo bet ivez ar priz ispisial-mañ da zDaniel Carre evit e labour a-fet levr Loeiz Herrieù. Troet en deus e galleg "Kammdro an ankoù".\nTraoù nevez (danevelloù)\nAn diaoul ouz taol (romant)\nAr marc'h glas (romant)\nLiñvadenn Kastellaodren (danevelloù)\nEtrezek an enez (romant)


C’houæc’hved pennad — VI - Wikimammenn\nC’houæc’hved pennad — VI\nR. Prud’homme, 1903 (p. 167-171)\n◄ Hent ar Groaz dre ruio Jeruzalem Moger an daelo : goueladek ar Judevien Perag e zo kaz ouz ar Judevien. — Diabarz eur sinagogen ►\nInt endeün en em gemer abred, penegwir eo ’vit pedi, ec’h eont ar gwener d’abarde d’ar oueladek. Petra bennak kement peden a reont o zo hirvouduz. Na baouezont kammed d’en em glemm war o stad. N’o devoa nemet eun templ, hini Jeruzalem, ha, ’boue ar blavez 70, ec’h eo bet distrujet gant ar Romaned. N’euz ket zoken chomet dioutan eur men war eur men, ’vel m’hen doa laret Jezus en sunvez e basion. Goasoc’h o zo c’hoaz. ’Boue ar blavez 638 n’hall ken ar Judevien mont da gæ ar mene Moriah, ’læc’h ma oa gwech-all o zempl. Ar bla-ze e teuaz ar c’halif Omar, unan euz an dud a vrezel a laboure ’vit relijion Vahomed, d’ober e beden war veg ar mene sakr. Traoalc’h a oa ze ’vit santelaat ar roc’hel. Eun nebeud goude, e oe savet eno eur voskeen, ha difennet da neb na oa ket muzulmad lakat e droad war ar *gompezen ledan a oa endro d’ei. Hirie eo c’hoaz kont ’vel ma oa neuze, nemet e c’hell ar gristenien, gant rei eur bakchij d’ar garded, mont d’ober eur bale war ar gompezen. Ar Judevien, int, n’hallont mont eno ’vit priz e-bed. Arabad e oa d’ê zoken, n’euz ket c’hoaz ’keit-se, tostaat d’ar voger goz hag uhel, græt gant mein braz, ec’h eo harpet warni al leuren zakr. Breman, ’vel kent, o deuz *autre da vont ’kichen ar voger-ze da bedi, — ha da ouelan.\nEmaint eno, ’vit an abarde, eun daou c’hant pautr bennag ; peder pe bemp plac’h hepken. Eun nebeudig anê a zo azeet. Ar re all a chom ’n o zav, o fenn troet kazi dalc’hmad ’trezeg ar voger. Mes na reont nemet finval ar penn-ze, ’vel pa vijent hep *ehan o vonjouri. Goud ouzont morvad dre envor ar pedenno a zeblantont lenn el lever a dalc’hont en o daouarn. Larout a reont o vouez uhel ’pez a gane ar profet Jeremi en e hirvoudo, ha ’pez a gane ar profet David er psalm 79 diwar-benn ar reuzio a dlee kouean war Jeruzalem ha war an Templ.\nDeut eo da wir *diougano klemmuz ar brofeted : setu perak eo glac’haret pobl Israel. O diougano joaüz, avad, ar re ma embannent enne ar Messi, ar Zalver a dlee dont, ar re-ze n’int ket deut c’hoaz da wir ’vit darn euz ar Judevien : gortoz o reont o Messi, ha na deu ket.\nMes labour o defo da c’hortoz : rak deut eo o Messi tremen 1900 vla ’zo. O zud koz, ’vit-se, elæc’h hen anaveout hag hen digemer, a lakaz ’nean d’ar maro, war digare na digase ket gantan plijadur, pinvidigez hag enorio. Darn all euz ar Judevien, koulskoude, a ansav eo deut ar Messi d’ar c’houlz e tlee dont, mes kredi a reont an euz tremenet etouez o zado koz heb bean bet anaveet gante : ha setu i, kenkouls hag ar re all, goall eüruz da virviken. Re ’m euz lavaret pa ’m euz lavaret « da virviken. » Na fell d’ar Judevien nemet digeri o daoulagad d’ar wirione, nemet ansav eo Jezus o Messi, ha setu achu o anken. Bean ’zo unan bennak anê hag en em ra kristen breman : mes n’efont ket holl a du gant Jezuz, ken ’vo arru tost da fin ar bed.\nDu c’hortoz, pa deu ’vite de ar beden, ha gantan sonj euz an Au. Doue, e teu o speret da vean ankeniet, o c’halon da vean mantret gant ar glac’har, hag an daelo, daelo c’houerf, da gouean euz o daoulagad. Ya, daelo c’houerf, da vihanan mar gint glac’haret ’vel ma tiskoueont bean. A-vejo, pa vent dirak o moger, e skoont o zal a-*ratoz-kaer war ar vein, ’vit kaout poan ennan ha lakat an dour da redek puilhoc’h war o jodo. Poan a ra d’imp o gwelet ha n’omp ket ’vit mirout da gaout true oute, o sonjal pegen ponner e pouez warne hag e pouezo c’hoaz warne dorn an Autro Doue.\nAdtapet diwar « https://br.wikisource.org/w/index.php?title=C’houæc’hved_pennad_—_VI&oldid=104708 »\nKemmoù diwezhañ degaset d'ar bajenn-mañ d'an 26 Gou 2017, da 15:40.


Kafedi Istor - "Eus istor Mab-den ha hini an denelezh : lignezouriezh, istor ar familhoù, istor le\nTro-ha-tro : ur wezenn-gerentiezh, kartenn Cassini korn-bro Montroulez, kartenn Breizh, an Douar\nKafedi Istor - "Eus istor Mab-den ha hini an denelezh : lignezouriezh, istor ar familhoù, istor lec’hel hag istor hollek"\nPublié le 18/06/20 0:38 -- mis à jour le 18/06/20 00:38\nDate de l'évènement : le 28/06/2020 à 17 h\nKafedi Istor : "Eus istor Mab-den ha hini an denelezh : lignezouriezh, istor ar familhoù, istor lec’hel hag istor hollek"\nD’ar Sul 28 a viz Mezheven 2020 5e goude merenn, e tavarn ar Finnegans, 46 straed Aristide Briand, KEMPER\nAlies e vez sellet ouzh an Istor evel ur studi difetis eus darvoudoù an amzer dremenet, un Istor a studier, n’eur ket e-barzh avat. Istor an darvoudoù "bras" (brezelioù, dispac’hoù, renadoù politikel, emdroadurioù kevredigezhel pe armerzhel hollek kenañ, ne reomp nemet arsellout pe c’houzañv, n’hon eus krog ebet warno avat.\nHa koulskoude e c’hallomp sellout ouzh an Istor en un doare all, n’eo ket evel arsellerion, evel perzhidi : n’eo ket an Istor "gwelet eus ar c’hrec’h", "eus an traoñ" ne lavaromp ket.\nStudiañ E istor a gas da studiañ ar re omp deveret anezho, da lavarout eo e hendadoù. Se zo pal al lignezouriezh. Al lignezouriezh-rik (daveennoù ganedigezh, eured ha marvidigezh e hendadoù) ne zegas ket gwall bell. Spletusoc’h mont pelloc’h, dre glask gouzout penaos e vevent war ar pemdez, pezh a zeu da vezañ un "istor ar familhoù" ledanoc’h. Met hon hendadoù a zaremprede amezeion, tud o farrez...pezh hol laka war dachenn an "istor lec’hel". N’eus ket da enebiñ avat an istor-familh ha lec’hel-se ouzh an istor "bras", "hollek". Diouzh un tu ez eo emdroadur an istor "bihan" disoc’h war ur skeul "izel" eus emdroadurioù ha darvoudoù an Istor "bras", diouzh an tu all e lak an Istor "bihan" an hini "bras" da vezañ "fetisoc’h", "enkorfet"…Hon istor familh ha lec’hel hol laka da verzout pergen don e voe an treuzfumadurioù hon eus arvestet a-hed ar c’hantved diwezhañ : tremen eus ur gevredigezh maezel (dreist-pouez al labour-douar…) da unan ma’z eo ar servoù hag o deus an dreistpouez , stroñsadur ar frammoù hengounel (familh, relijion…)…\nEr C’hafedi Istor-mañ e labourimp dreist-holl war an hentennoù da studiañ istor ar familhoù, an istor lec’hel…\nDiwallit war dri foent a-bouez :\n1) Abalamour da eurvezhioù hañv an davarn en em vodimp d’ar Sul da 5e goude merenn, ha n’eo ket d’ar Sadorn da 2e30 evel boaz\n2) Trugarez da zoujañ ouzh reolennoù dreistordinal an davarn a-fet stourm a-enep d’ar viruz, ha da zegas maskloù pergen\n3) Ne vez goulennet arc’hant ebet evit kemer perzh en abadennoù a aozomp. Tavarn ar Finnegans hon degemer hegarat evit netra avat. Trugarez eta da bep hini da bakañ ur banne pe un dra bennak da vihanañ. Kizidik a-walc’h e c’hall bezañ ar c’hoskor.\nKest, ur Bildungsroman, etre enklask istorel ha road movie par Kerne Multimédia le 26/02/2021